
Læs interview med Kim Menzer fra 
Burnin Red Ivanhoe SIDE 12 & 13 

Læs interview med formanden for 
Dansk Jernbaneforbund, Henrik Horup 
og meget mere SIDE 2, 3,4,5&13 

I Egypten, Brasilien, Tyrkiet og Græ- 
kenland er folket på gaden - følg med 

Hvilken vej for venstrefjølen - set både 
iet dansk og internationalt perspektiv 

Når hunden foders 

Tillidsaftalen (minitrepartsafta- 
len) blev indgået mellem rege- 
ringen, KL, regioner og FTE, OAO 
og AC den 20. juni — og FOA og 
Danmarks Lærerforening (DLF) 
har klogt har valgt at stå udenfor. 
Dennis Kristensen fra FOA tog 
øjeblikkeligt afstand fra aftalen 
med udtalelsen: ”Fagforeninger 
har sagt ja til Corydons kølle”. 





Jan Hoby, næstformand i 
LFS (Landsforeningen for 
Socialbpædagoger). 


Meget malende, men i det 
væsentlige også ganske korrekt. 
For tillidsaftalen handler om at 
fagbevægelsen og ikke mindst de 
offentligt ansatte skal deltage i at 
finde ”et moderniseringsbehov 
på 12 mia. kr. frem til 2020, som 
skal realiseres gennem bl.a. fokus 
på arbejdstidsregler og arbejds- 
forhold i den offentlige sektor”. 


Et knæfald for ”Corydons 
kølle” 
Tillidsaftalen er derfor et knæfald 
for ”Corydons kølle” som Dennis 
Kristensen kalder den. 
Tillidsaftalens syv principper 
(bl.a. styring på mål og resultater, 
ledelse og styring, handlerum og 
velbegrundet dokumentation, 
ledelse og engagement) flugter 
uden undtagelse fuldstændigt 
med den centraliserede New Pub- 
lic management-styringslogik, 
som Finansministeriet har pres- 
set ned over eller er i færd med at 
presse ned over hele den offent- 


lige forvaltning i Danmark — og 
her er absolut ikke rum til andet 
end at rette ind. 

Derfor tegner principperne 
en fremtid, som vil gøre det 
mere end vanskeligt at undgå 
konfrontation med de offentlige 
arbejdsgivere ved de næste of- 
fentlige overenskomstforhand- 
linger i 2015. 

Da de fleste faglige topledere 
har ladet sig fange ind af en 
moderniseringsdagsorden, som 
også indeholder et opgør med 
organisationernes aftaleret og 
forsøg med, hvordan det kan 
gøres, så får både FOA, DLF og 
andre modstandere af aftalen 
travlt med at opbygge en helt 
anden mobilisering for at forsvare 
medlemmernes interesser end 
tidligere set. 

Det sættes i perspektiv af en 
udtalelse fra FTF's formand, hvor 
hun i forsvaret for indgåelse af 
aftalen siger til Politiken: ”vi kan 
sætte os uden for døren og være 
sure, men så bliver vi kørt over. Vi 
ved, der skal effektiviseres for 12 
mia. kr. frem mod 2020”. 

Det må siges at være en ansvar- 
spådragende udtalelse. For hvor- 
dan kan nogen forvente, at det 
med den udtalelse bliver muligt 
at finde en eneste arbejdsgiver, 
der har tilstrækkelig energi til at 
blive bange for FTF's leder eller 
de andre faglige topledere frem 
til OK15? 

Til gengæld kan fagbevægelsens 
medlemmer godt indstille sig på 
at tage skriften på væggen alvor- 





ligt. For 
FTE, OAO og AC har med aftalen 
spundet sig ind i en række for- 
pligtelser, der vil svække de lokale 
fagforeningers og tillidsrepræ- 
sentanters daglige varetagelse 
af medlemmernes interesser og 
gøre mobiliseringen frem til 2015 
betydeligt vanskeligere — og vi 
skriver stadig juni 2013. 


Derfor har FOA, DLE LC (læ- 
rernes centralorganisation) og 
andre organisationer, der ikke er 
stolte ved tillidsaftalen, en vigtig 
opgave fra nu af og frem til OK15: 
at nedbryde skellet mellem de 
offentligt ansatte og de privat 
ansatte. Der er nemlig brug for 
solidaritet og sammenhold. For 
ellers bliver sloganet fra lærer- 
konflikten: ”Lærerne først, hvem 
bliver de næste?” en selvopfyl- 
dende profeti. 


Metroaftale legaliserer overenskomstbrud 


Enhedslistens bestyrelse i Kø- 
benhavn har sammen med SF 
og Socialdemokratiet tilsluttet 
sig en aftale om at godkende, at 
Metroselskabet (CMT) har fået 
udvidet arbejdstiden. 





af Benny AÅllermand 


Metroselskabet kan i henhold 
til kontrakten for metroringen 
søge om godkendelse af en 
udvidet arbejdstid på op til 7 af 
de 21 stationer, og deterienlidt 
ændret version, at bestyrelsen 
nu har accepteret. 

Bestyrelsen har nu godkendt, 
at Metroselskabet kan døgn- 
arbejde på 4 af stationerne og 
arbejde fra kl. 7 - 22 på resten. 


Uacceptable arbejdsforhold 
finansierer prisdumping 

De hidtidige erfaringer viser, at 
man fra Metroselskabet bevidst 
underbudgetterer og benytter 


Fakta om tillidsaftalen 


Fag og Arbejde (FOA) har forladt LO-samarbejdsorgani- 
sationen Offentlige Ansattes Organisation (OAO), som 
reaktion på OAO minitrepartsaftale med Regeringen, 
regionerne, KL, AC og FTF. 


FOA's enegang blev besluttet på et ekstraordinært møde 
i hovedbestyrelsen tirsdag den 25. juni. 


På hovedbestyrelsens møde blev det besluttet, at FOA vil 
forlade OAO ved årsskiftet. OAO forhandler på vegne af 
cirka 30 organisationer med ansatte i den offentlige sek- 
tor. FOA udgør omkring halvdelen af OAOs medlemmer. 


FOAs efterlader dog døren på klem. Hvis LO-organisatio- 
nerne på det offentlige arbejdsmarked kan forhandle sig 
frem til et "fremtidigt bæredygtigt grundlag for OAO,” er 
de ifølge pressemeddelelsen parat til at blive i organisa- 
tionen. 





Boykot DHL- 


budgetoverskridelser som argu- 
ment for at indføre uacceptable 
arbejdsforhold. 

Italienske Trevi vandt licita- 
tionen på et beløb, der ligger 
3 mia under Pihl og MT Høj- 
gaards. 

Økonomien i det samlede 
metroprojekt er i forvejen kom- 
plet håbløs: investeringerne 
overskrider langt budgetterne, 
og indtægterne ligger langt un- 
der de (urealistiske) planlagte, 
herunder med langt lavere pas- 
sagerantal end det stærkt oppu- 
stede passagerantal, der endte 
med atindgå i fremtidsfinansie- 
ringen af Metrobyggeriet. 

At tidsplanerne forsinkes, 
kommer heller ikke som en 
overraskelse idet, det næppe 
har været muligt at ggnnemføre 
arbejdet inden for den officielle 
tidsplan, uden netop at få disse 
udvidede arbejdstider. Den ud- 


videde arbejdstid har forment- 
lig været indbygget fra starten 
og planlagt presset igennem 
ved en manøvre som denne. 

Samtidig med at man har 
indgået denne håbløse aftale, 
har man ikke rådført sig med 
naboerne eller tilbudt dem 
genhusning. Dette kan medføre 
klager i tusindvis, som man fra 
Borgerrepræsentationen, åben- 
bart har negligeret. 


Legalisering af 
overenskomstbrud 

og faglig modstand 

Trevi, som er en af hovedentre- 
prenørerne på Metroringen, og 
som borer sekantpæle i jorden 
(betonsøjler som fundament), 
har måtte erkende, at deres 
boremaskiner ikke kan bore 
igennem den københavnske 
kalk, og må nu bytte samtlige 
af deres boremaskiner ud med 
tyske Bauer-borerigs, noget 


skatteyderne formentlig kom- 
mer til at betale for. 


Også irollen som arbejdsgiver 
har Trevi vist sig fra deres dårlig- 
ste side som kapitalister og har 
fyret 5 tillidsrepræsentanter 
i forløbet. Man har givet "be- 
sværlige" tillidsfolk advarsler 
for at hente deres madpakke i 
bilerne eller stille deres p-skive. 


Bygge Jord og Miljøarbej- 
dernes Fagforening er meget 
kritiske over for aftalen idet, 
man ser det som en legalisering 
af alle de overenskomstbrud, 
sikkerhedsovertrædelser og 
plat og svindel, som har klæbet 
sig til metroarbejdet. Det er 
ikke noget som formilder BJME 
som kører en faglig kamp mod 
hovedentreprenøren. 


stafetten! 


Den internationale transport-virk- 
somhed DHL afholder hvert år en 
stafet i København. 3F's transport- 
gruppe opfordrer til at boykotte 
stafetten i solidaritet med tyrkiske 
DHL-arbejdere. 


I Tyrkiet er DHL nemlig ude efter 
fagforeningen TUMTIS og de fagligt 
aktive. 


For at sabotere TUMTIS fragter 
DHL deres arbejdere hen til en ny- 
dannet gul "fagforenings” lokaler 
hvor de får valget imellem at melde 
sig ind eller at blive fyret. 

Ifølge 3F er 20 arbejdere blevet 
fyret af DHL siden april 2011 fordi, 
de var fagligt aktive, og der har været 
daglige demonstrationer imod DHLs 
overgreb i mere end 200 dage. 





”DSBs ledelsesstil bygger på frygt” 


Så 


me 


Den 28. juni kunne man i me- 
dierne læse, at et fagligt møde 
for togførerne i DSB havde ud- 
viklet sig så voldsomt, at politiet 
blev indblandet. Da Socialistisk 
Arbejderavis ringede til Dansk 
Jernbaneforbund for at høre 
mere om konflikten fik vi at vide, 
at medarbejderne var bange for 
at udtale sig fordi, DSB-ledelsen 
var på udkig efter enhver mulig- 
hed for at fyre medarbejderne. Vi 
mødtes derfor med formanden 
for Dansk Jernbaneforbund, 
Henrik Horup, til en snak om 
hvad der sker i DSB, og hvad 
det er for forhold, som med- 
arbejderne arbejder under og 
hvordan, fagforeningen oplever 
ledelsen i DSB. 





Foto: Mette Kramer Kristensen 


Plejede DSB ikke at være et me- 
get godt sted at arbejde? Hvad er 
der sket? 

Vi har altid haft et tæt og tillids- 
fuldt samarbejde med DSB. Selv- 
følgelig var der konflikter, men 
hvis vi ser i historiebøgerne, har vi 
haft meget få konflikter. DSB har 
altid kunnet ringe til os, og vi har 
altid kunne ringe til dem. Vi har 
været med til at fører DSB gennem 
mange kriser.Men det begynder at 
gå galt efter, at DSB brænder nal- 
lerne på investeringer i udlandet 
og direktøren bliver fyret i 2011. 

Man vælger så en ny direktør, 
Jesper Lok, som kommer fra 
Mærsk, og så går det da helt galt; 
dén ledelsesform og den mang- 
lende respekt for medarbejderne 
og fagbevægelsen, giver konflikt, 
og der erintet samarbejde mellem 
DSB og Dansk Jernbaneforbund. 


LA GL G KAJVEE 


Direktionen i DSB vil ikke tale 
med os. 


Hvad er det for en form for le- 
delse, de har indført? 

Det er nu folk fra Mærsk, som 
sidder i de fleste ledelsespostio- 
ner. Noget af det, vi opponerer 
imod er, at man forsøger at skabe 
en tilstand i DSB, hvor medarbej- 
derne føler, at du kan blive fyret i 
morgen. 

Detseneste tiltag, man har lavet 
er, at man går tilbage i lokomo- 
tivpersonalets papirer for at se, 
om der har været nogle sikker- 
hedsmæssige hændelser, og DSB 
sender så et brev til dem, hvor de 
skriver, at hvis du gør dét igen, så 
vil det få konsekvenser. 

Det er et problem for sikker- 
heden fordi, det gør lokomotiv- 
førerne utrygge og får dem til at 
stirre sig blinde, og dét skaber ikke 
mere sikkerhed. Selv folk der efter 
vores opfattelse har et normalt 
sygefravær bliver kaldt ind og får 
at vide, at et sådant fravær kan få 
konsekvenser. Og det betyder, at 
folk bliver bange, og at man ikke 
tør melde sig syg. Dét er også et 
problem for sikkerheden.Når le- 
delsen skriver til medarbejderne, 
ligger der hele tiden en løftet pe- 
gefinger. Man håner sit personale i 
pressen, og så bliver det lige plud- 
selig legalt at kritisere personalet 
også fra kunderne, og det skaber 
et enormt pres på den enkelte, og 
til sidst bliver det bare for meget. 
Og man bliver syg. 


Hver gang der er den mindste 
klage eller hændelse, giver le- 
delsen medarbejderne skylden - 
uden at undersøge hvad der sker. 


Formålet med det kan kun være at 
skabe frygt og utryghed. 


Hvad er DSBs formål med at 
køre denne kampagne? 

Målet fra ledelsen er, at man 
ønsker at reducere voldsomt i 
personalet - der skal åbenbart 
helst kun være en lokomotivfører 
i toget. Det betyder manglende 
service og at handikappede, ældre 
og børn skal klare sig selv. Hvis der 
bliver uro i toget skal kunderne 
klare sig selv. 

DSB skal spare en milliard kro- 
ner, og de vil spare 650 millioner 
på lønbudgettet - dvs. 1300 stillin- 
ger. Målet er at skabe et overskud 
i DSB, og det forsøger man ved at 
fyre folk. 

Optakten til den faglige konflikt, 
vi så for nylig, var at DSB fyrede 45 
togførere på DSB Øresund samti- 
dig med, at man så beder togførere 
fra en anden del af DSB hjælpe til 
med at opretholde produktion. Så 
blev det bare for meget for togfø- 
rerne i DSB. 


Politistatsmetoder 

Hvad var det der skete omkring 
det faglige møde på Hovedbane- 
gården? 

Det, der skete, var simpelthen 
ikke Danmark værdigt. DSB ringer 
til Politiet og beder dem om at 
komme ind på Hovedbanegården 
med dén begrundelse, at der stod 
personale på skinnerne. Men der 
stod ingen ansatte på sporet - det 
varen tidligere ansat, som var gået 
der ned i sympati. 

Samtidig sagde DSB, at cheferne 
og ledelsen følte sig truet på per- 
ronen - man kunne jo spørge hvad 





de overhovedet lavede der? Hvor- 
for gør DSB ikke som alle andre 
virksomheder, når der er et fagligt 
møde, og trækker sig tilbage og 
henvender sig til tillidsmanden 
og bruger det faglige system, som 
det nu er? 


Men hvad lavede ledelsen på 
perronen? 

De stod dér, hvor man går op for 
at gå ind til det her faglige møde. 
Der havde cheferne så stillet sig op 
og truet vores folk med, at hvis du 
gik ind til det her faglige møde, så 
ville det få konsekvenser for din 
ansættelse. Jeg var dybt rystet. 

DSB mener, at de er hævet 
over de faglige regler. Politiet 
overspiller så tilsyneladende også 
fuldstændigt deres rolle under 
konflikten og nærmest afhører 
vores medlemmer på perronen 
med trusler om erstatning. Det 
kunne jeg nu godt tænke mig en 
snak med mine kolleger i Politi- 
forbundet om rigtigheden af. Det 
er jo politistatsmetoder! 

Jeg fik ikke engang en opring- 
ning fra DSB. De anerkender ikke, 
at der er et fagligt system, der 
kan løse det her. Efter det faglige 
møde truede DSB efterfølgende 
de 25 folk, som var med til det her 
faglige møde, på skrift. 

Jeg har kaldt DSB ynkelige på 
vores hjemmeside. DSB skal ikke 
true vores medlemmer. Det er 
altså ikke en måde, at en statslig 
virksomhed opfører sig på, og jeg 
drøfter dette med vores politikere 
for at få dem til at gribe ind. 


Et angreb på fagbevægelsen 
Hvad er DSB ude på? 

DSB har en opfattelse af, at hvis 
man kan knække fagbevægelsen, 
så er man en stærk ledelse. Til- 
lidsmandssystemet vil de også 
udfordre, det er helt klart. 

Men samtidig ved ledelsen ikke 
noget om jernbanen. Det, der sker 
nu, er at DSB kaster virksomheden 
ud i en liberalisering. De ødelæg- 
ger virksomheden, og kunderne 
vil reagere på den dårlige service, 
og dermed vil politikerne reagere 
og så er vejen banet for at lukke 
DSB. 


Hvad er modsvaret fra fagbe- 
vægelsen? 

Det er et godt spørgsmål - deter 
også det, mine medlemmer spør- 
ger mig om. Men jeg mener, at vi 
skal holde fast i, at vi vilsamarbej- 
de. Fagbevægelsens rolle er på den 
ene side at være de pæne drenge 
og dem, der følger reglerne. 

Men samtidig vi har også æn- 
dret strategi, og nu må vi fører alle 
sager i retning af Arbejdsretten. 
DSB har aldrig tidligere haft sager 
i Arbejdsretten - førhen løste vi 
problemerne med forlig, men nu 
går vi iretning mod Arbejdsretten 
med hver eneste overtrædelse 
og brud på arbejdstidsregler og 
lignende. Og jeg skal sige dig, at 
jeg aldrig har set et statsligt sel- 
skab, som har så mange brud på 
de arbejdsretlige regler som DSB. 

Men hvis jegnu skulle tage mine 
kritiske briller på, holder fagbe- 
vægelsen så ikke krampagtigt fast 
i samarbejdsaftalen? Samtidig 
med at arbejdsgiverne har blæst 
til angreb? 

Vi er begyndt at samle os på 
tværs af de faglige organisationer 
i det offentlige. Og det vil der 
komme til at ske mere af. Det har 
været for let at spille os ud mod 
hinanden i det offentlige. 

Det var svært at overbevise mine 
medlemmer om, at de måske 
skulle ud og strejke for at støtte 
lærerne i forbindelse med over- 
enskomsten. Men alligevel har 
vi på de seneste møder agiteret 
for, at tingene altså hænger sam- 
men: hvis vi ikke støtter lærerne, 
så støtter de heller ikke os. Vi skal 
forberede os på, at overenskomst 
2015, der bliver det vores tur, og på 
den baggrund tror jeg, vi kommer 
til at samle os. 

Men jeg tror til gengæld også 
- og dette er absolut ikke en op- 
fordring fra min side, for det må 
vi ikke - men jeg tror bare, at hvis 
den her uforsonlige stil fortsætter, 
så vil du se en jernbanedrift, som 
vil blive uregelmæssig. Vi vil se en 
hverdag, som begynder at blive 
præget af uro, sygdom og kon- 
flikter, og dermed vil det produkt, 
DSB leverer, blive ødelagt til skade 
for kunderne. 


Jeg må bare sige, at når DSB er 
gået i krig med fagforeningerne for 
at knække vores indflydelse, så får 
de store problemer. 

Venstrefløjens 
udfordringer 


Socialistisk Arbejderavis har interviewet Tau Guldmann som 
er aktiv i Socialistisk Ungdomsfront (SUF), Antiracistisk Net- 
værk og Antikapitalistiske Elever og Studerende. 

af Jesper Juul Mikkelsen 

nogen betydning for SUF? 

Jeg frygter at den centrering af magten, jeg mener der har 
fundet sted i partiet, hvor ”toppen” har fået mere indflydelse 
på bekostning af græsrødderne, vil betyde en langt mindre ak- 
tivistisk tilgang til politik. Og at det i sidste ende vil manifestere 
sig ved at Enhedslisten melder klart ud, som parlamentaristisk 
parti, i stedet for at være det revolutionære parti, som jeg stiftede 
bekendtskab med for små ti år siden. 


På trods af den frygt tror jeg dog stadig der er håb for at få 
Enhedslisten på rette, revolutionære, kurs igen - men det kom- 
mer til at kræve et enormt stort arbejde fra alle os almindelige 
medlemmer. 


Hvordan mener du vi kommer ud af det dødvande som det ser 
ud til bevægelsen er i, i Danmark? 

Først og fremmest skal vi lære at acceptere hinanden, og 
samarbejde de steder det giver mening. Den konstante af- 
standstagen der finder sted på venstrefløjen er dræbende for 
enhver aktivitet, og det er en tendens der skal ændres på hele 
venstrefløjen! 


Vi skal fokusere på at diskutere politik og ikke børnehave-dis- 
kussioner om hvem der startede og gjorde hvad. Den evindelige 
"politi-og-røvere” fokusering tager rampelyset fra vores politik. 

Hvis vi gerne vil bygge en bred politisk bevægelse, så må vi 
organisere os sammen. 


Når Enhedslistens forretningsudvalg indkalder til konkurre- 
rende arrangementer betyder det blandt andet at fagforeninger 
som PLS ikke tør at deltage i demonstrationer mod racister og 
organiserede nazister. Enhedslisten er det parti der kan være 
med til at legitimere folkelige protester, og det er en opgave 
partiet er nødt til at løfte! 


Den 1. oktober bliver der protester ved Folketingets åbning - 
hvordan opbygger vi en bevægelse der ikke bare dør ud men som 
fortsætter. Hvad skal vi samles om? 

Jeg tror på mange måder at vejen til at skabe en bevægelse 
omkring store protester som 1. oktober, er at gøre netop de 
to ovennævnte ting: Vi skal skabe en organisering med en 
flad struktur, som kan formå at rumme alle indspark, uden 
at alle små aktiviteter skal kræve den samlede gruppes tid og 
opmærksomhed. 


Hvis vi formår at skabe et forum hvor der er plads til at alle, 
under nogle korte, men klare, paroler kan vælge den form for 
protest netop de finder optimal, giver vi plads til at bevægelsen 
kan udvikle sig og vokse. På den måde giver vi plads til at inklu- 
dere en langt større gruppe mennesker, og sikrer os at de gode 
ideer får plads til at blive til virkelighed - uden den usikkerhed 
det kan give at lave politik når man frygter at kammeraternes 
kritik skal hagle ned over en gennem medierne. 





H vad mener du der er ved at ske med Enhedslisten - og har det | 

«Jo mindre der bliver bliver 
agiteret for et brud med det 
eksisterende samfund, jo sværere 
bliver det at være revolutionær” 


Socialistisk Arbejderavis har 
interviewet Jonathan Simmel, 
folketingskandidat for Enhedsli- 
sten, medlem af Socialistisk Ar- 
bejderparti (SAP) og aktivi Dansk 
El-forbund. 


Synes du, det bliver sværere at 
være revolutionær i Enhedslisten 
med den seneste udvikling som ja 
til finansloven og erfaringerne fra 
seneste årsmøde? 

"Jeg synes i høj grad det er ble- 
vet sværere at være revolutionær i 
Danmark, men det skyldes i højere 
grad den generelle politiske ud- 
vikling, end Enhedslistens interne 
udvikling. 

Jo mindre der bliver bliver agite- 
ret for et brud med det eksisterende 
samfund, jo sværere bliver det at 
være revolutionær. Derved er det 
også klart, at når det politiske fokus 
pt. handler om småreformer, og 
hvorfor S-SF flygter fra deres løfter, 
så er der ikke meget fokus på de 
samfundsforandrende krav, hvilket 
gør det svært at være revolutionær. 

Det skyldes i høj grad S-SFs høj- 
redrejning, men da også at Enheds- 
listen i højere grad prioriterer at 
fremlægge reformistiske del-krav, 
som S-SF tidligere selv har fore- 
slået, for at kunne vinde del-sejre 
og udstille deres forræderi.” 


Hvad håber du, vi kan skabe af 
protester ved Folketingets åbning, 
og hvorfor er det vigtigt? 

"Jeg håber, at vi igen i år kan 
vise, at regeringens usolidariske 
politik ikke går ubemærket hen. 
Derudover håber jeg, at det bliver 
en større og mere tydelig protest 
end sidste år, og at flere faglige 
organisationer markerer sig. 


Vi ved på rygraden, at socialde- 
mokratiske regeringer er de bedste 
til at skære på velfærdsstaten og 
dem der oplever mindst muligt 
modstand, når de gennemfører 
angreb. Derfor vidste vi også efter 
valget, at det var op ad bakke at 
arrangere mobiliseringer mod en 
S-R-SF regering, og at hele vores 
mobiliseringsarbejde skulle starte 
forfra fra bunden, med små de- 
monstrationer, hvor vi skulle lære 
at anerkende, at vi kun var nogle 
tusinder i starten. Men kunne 
vokse os større. 


Jeg tror helt grundlæggende, at 
protesterne op til Folketingets åb- 
ning er af vigtigste betydning igen 
i år. Både i vores interne forståelse 
og uddannelse i at arrangere pro- 
tester, men også til bruge det til 
at radikalisere og vise et politisk 
alternativ til den førte politik.” 


Hvordan undgår vi, at utilfreds- 
heden med Enhedslisten får folk til 
at melde sig ud? 

"Som socialister sætter vi altid 
kampen om et andet samfund over 
behovet for at forsvare eller bevare 
vores eget parti. Dermed er intet 
parti helligt for os, og intet parti 
skal være et evighedsparti, man 
altid skal følge blindt. 


Når vi helhjertet ønsker at bevare 
Enhedslisten i dens nuværende 
form og bredde er det fordi, vi 
anerkender, at Enhedslisten er det 
eneste nuværende parti, med en 
styrke, størrelse og politisk retning, 
der for alvor kan være garant for en 
samfundsomvæltning. Denne rolle 
kan Enhedslisten kun udfylde, hvis 
den til stadighed er dækkende som 





et masseparti for antikapitalistiske 
kræfter. 

Dette må være vores fælles ud- 
gangspunkt og omdrejningspunkt 
for alle dele af Enhedslisten. 

Selvfølgelig er der politiske in- 
terne uenigheder - det har der altid 
været og vil der altid være, så længe 
vi insisterer på at bevare bredden 
og styrken. 

Men i modsætningen til højre- 
fløjens partier, ser vi ikke interne 
uenigheder som en dårlig eller 
uheldig ting - gennem disse uenig- 
heder, drøftelser og diskussioner 
kan vi forbedre vores politiske 
arbejde. Hvis vi skal bevare en 
enhed i Enhedslisten, er der behov 
for at man fra alle led i partiet an- 
erkender politiske uenigheder, og 
respekterer disse, både mindretal 
og flertal. Det betyder, at vi skal 
have uenighederne og de politiske 
strømninger frem i lyset til den 
klarest mulige, og rene debat. 


Vi skal respektere de valgte fler- 
tal, og de skal fremlægge deres 
strategier og politiske linje, uden 
dog på nogle måder at trumfe de- 
res vilje eller udgrænse mindretal. 
Men omvendt skal de politiske 
mindretal også hele tiden søge at 
formulere sig og ytre deres uenig- 
heder i partiet, så vi kan få diskus- 
sionen. Men det er klart at disse 
mindretal selvfølgelig skal gøre det 
irespekt og loyalitet overfor resten 
af partiet, og hermed også flertallet. 


Så helt konkret: Mindretalsbe- 
skyttelse, flertalsbeskyttelse og 
mulighed for reel politisk par- 
tidebat, hvor synspunkter kan 
fremlægges og søges at vinde 
opbakning.” 

Ifølge Bjarne Corydon skal vi nu til at øge produktiviteten. Det 
modsatte af at deles om arbejdet. Man vil tvinge dem, der er i 
arbejde til at løbe endnu hurtigere. Det vil betyde endnu dårligere 
arbejdsmiljø, mere stress og øget brutalisering af arbejdslivet. 


Regeringen vil svække fagforeningerne 

KL og staten vil svække lærernes faglige organisation, og det 
vil de kopiere til alle andre grupper. Tillidsmands-beskyttelsen og 
medarbejderudvalgene skal stækkes og flere forhold på arbejdsp- 
ladsen skal være op til forhandling mellem den enkelte og chefen 
- uden "indblanding” fra tillidsrepræsentanter. 


Den "mini-trepartsaftale” som netop er indgået har som mål at 
effektivisere” for 12 milliarder kroner i den offentlige sektor! Og 
man vil åbne muligheden for "forsøg med fritagelse for overenskom- 
stmæssige bindinger", som det så smukt formuleres. 


Arbejdsplads efter arbejdsplads står overfor disse angreb. Om 
vores reaktion på disse angreb er at dukke nakken, eller om vi 
slår igen, vil være en kamp på hver eneste arbejdsplads og hver 
eneste fagforening. 


Håbet fra verdens masser der slå igen 
| Egypten, Brasilien og Tyrkiet er millioner af folk gået på gaderne 
for at kræve social retfærdighed. 


Disse protester kan trække alle lige fra de fattigste til de relativt 
velstillede. Medierne fortæller os, at det er den unge teknologi- 
kyndige middelklasse, som er de ledende i disse bevægelser. Men 
sociale bevægelser er mere end hvad, øjet umiddelbart ser. 

Verdens samfund er delt i klasser: mellem arbejderne, der skaber 
rigdom, og cheferne, der tjener på dem. Det er kampen mellem 
disse klasser, der driver den sociale forandring. 


Da Egyptens revolution begyndte i 2011, var der fokus på dem- 
onstrationer på Tahrir-pladsen. 


Men der var også arbejdsnedlæggelser og strejker på bustermina- 
lerne, på havnene, på sygehusene og i de enorme tekstilfabrikker. 

To dage med generalstrejker gav dødsstødet til Mubarak regimet. 
Og arbejderkampe har været i centrum for den revolutionære 
proces lige siden. 


Arbejderne holder samfundets hjul i gang, og de har en enes- 
tående magt til at lukke dem ned. 


Dette er grunden til, at Egyptens revolutionære socialister igen 
indkalder til strejker. Og det er derfor, socialister i Brasilien har 
kastet sig ud i opbygningen af næste uges generalstrejke. 


Og det er grunden til, at de angreb, som den socialdemokratiske 
regering herhjemme står for, kan stoppes, hvis arbejderne organ- 
iserer sig og slår igen. 

VENDE REELU, 


Hvilken venstrefløj 
har vi brug for? 





Manglen på en kollektiv, uden- 
omsparlamentarisk praksis er 
nøglen til at forstå problemerne 
i Enhedslisten, mener Jørn An- 
dersen. 


Jørn Andersen 


Når man diskuterer med folk, 
hvad "der er galt” i Enhedslisten, 
er der især tre overskrifter, der 
dukker op igen og igen: 


Øget topstyring og demokratisk 
underskud 


Manglende parlamentarisk 
principfasthed 


Det i forvejen svage udenoms- 
parlamentariske ben er stort set 
væk 


Bortset fra hos den mere hard- 
core aktivistiske kerne, så er det 
især de to første punkter, der er 
anledning til de mest ophedede 
diskussioner. 

Specielt, når EL, igen, har ind- 
gået et tvivlsomt forlig, udløser 
det lange diskussioner i blogo- 
sfæren og på Facebook. Der er 
blevet samlet underskrifter med 
krav om, at nu må EL "hive tæp- 
pet væk” under den forræderiske 
regering, OSV. 

Princippet om at stemme for 
den mindste forbedring og mod 
den mindste forringelse er efter- 
hånden blevet genfortolket, så det 
mere ligner en hensigts-erklæring 
end et princip. 


Og efter det seneste årsmøde 
stod mange tilbage med en fø- 
lelse af, at årsmødet blev "kørt” 
af en kerne omkring folketings- 
gruppen og "de ansatte” (eller 
mere præcist: de parlamentari- 
ske full-timere). Og at hensynet 
til medie-billedet vejede en hel 
del tungere end hensynet til at 
inddrage medlemmerne i diskus- 
sioner om vejen frem. 

Imidlertid tror jeg, at "topsty- 
ringen” og "principløsheden” 
snarere er et resultat af den par- 
lamentariske over-fokusering 
end problemernes årsag. Ogaten 
mere principfast og demokratisk 
venstrefløj må tage udgangspunkt 
i en kollektiv, udenoms-parla- 
mentarisk praksis. 


Den parlamentariske 
magnet” 
Men hvorfra kommer den "par- 
lamentariske overfokusering”? 
ELs princip-program afviser 
klokkeklart en parlamentarisk 
vej til socialismen. Sporene fra SF 
burde skræmme selv den værste 
opportunist i EL. 

Med et Folketing og en regering, 
der er 100% indstillet på at føre 


borgerlig krisepolitik, så er der 
heller ikke "realpolitisk” de store 
muligheder for parlamentariske 
indrømmelser. Og slet ikke uden 
en stærk bevægelse uden for det 
parlamentariske cirkus. 

Nogle peger på personlige 
"ambitioner” hos de valgte som 
forklaring. Ambitionen om at 
være en del af "magtspillet”, være 
irampelyset osv. Men selvom den 
slags sikkert kan spille en rolle 
for den enkelte, så rejser det bare 
et nyt spørgsmål: Hvorfor bliver 
netop de opstillet og valgt? 

Tag ikke fejl: På hvert eneste af 
de sidste mange årsmøder har 
gruppen af parlamentarikere fået 
markant flere stemmer end alle 
andre, når næste års kandidater 
skulle vælges. Og ikke nok med 
det: Man skal langt ned på listen 
for at finde den første kritiker af 
den politiske linje, parlamentari- 
kerne repræsenterer. 


Reformismen 

Årsagen er snarere, at den parla- 
mentariske overfokusering i EL 
afspejler reformismen i langt bre- 
dere dele af arbejderklassen — og 
at ELikke er i stand til at udfordre 
denne reformisme. Kernen i re- 
formismen i arbejderklassen er, 
at "vi vil have forbedringer, men 
vi tror ikke på, at vi selv er i stand 
til at kæmpe dem igennem.” 


Specielt i tider med et relativt 
lavt, generelt klassekamps-niveau 
behøver man ikke reelt tro på, at 
der findes parlamentariske løs- 
ninger: Så længe man ikke tør tro 
på arbejderklassens egne kræfter, 
virker det som en "lettere” løsning 
end den lange seje kamp for at 
opbygge kollektiv modstand. 


Venstrefløjens valg 
Reformismen er en kendsger- 
ning. Og selv med et langt højere 
klassekamps-niveau virker det 
som "den lettere vej” (se blot på 
SYRIZAs fremgang i Grækenland 
eller Venstrefronten i Frankrig). 

Men reformismen er også en 
blindgyde — som S og SF har 
demonstreret til fulde de seneste 
par år. 

For venstrefløjen er spørgsmå- 
let derfor: Er vi ærlige og siger til 
folk, at det er en blindgyde? At 
kun opbygning af udenoms-par- 
lamentarisk modstand — strejker, 
demonstrationer, besættelser — 
kan ændre det generelle politiske 
billede? 

Desværre har EL fra dag ét itale- 
sat, at "vi kan skaffe forbedringer 
sammen med SRSF”. (Nogle ad- 
varede endda op til valget mod 
at "tale forventningerne ned”!!) 
På intet tidspunkt har EL taget 
initiativ til at udfordre reformis- 
men og opfordret til strejker, 

demonstrationer osv. 

Det er heri, ELs parlamenta- 
riske overfokusering ligger. Og 
er man først dér, kommer top- 
styringen og principløsheden 
som et nødvendigt vedhæng. Så 
er der behov for "klare (parla- 
mentariske) signaler”. Så bliver 
mediebilledet vigtigt. Og så bliver 
man trukket ind i forhandlinger 
bag lukkede døre — og kompro- 
mis'erne på den politiske midte. 


En udenoms-parlamentarisk 
venstrefløj 

Udfordringen for Enhedslistens 
venstrefløj er ikke først og frem- 
mest kampen om princippro- 
grammet eller at formulere "stop- 
klodser” for den parlamentariske 
principløshed. 

Lad mig minde om, at det tyske 
SPD havde et mindst lige så revo- 
lutionært principprogram som 
EL, da de i 1914 stemte for tysk 
deltagelse i 1. verdenskrig. Og at 
ELs princip om at stemme mod 
den mindste forringelse ikke har 
forhindret hverken deltagelse i to 
finanslovs-forlig eller det seneste 
dagpenge-forlig. 

Ord er vigtige, og den kamp skal 
også tages. Men en langt større 
udfordring for ELs venstrefløj er 
den opgave, som EL som helhed 
for alvor har svigtet: At bygge net- 
værk af aktivister, der forbinder 
sig med det mindretal i arbejder- 
klassen, der vil slås — og ikke kun 
stemme. 


Enhedslistens venstrefløj har 
også et valg: Vi kan lægge hoved- 
vægten af vore kræfter i lange op- 
slidende partikampe om "linjen” 
i EL, Det vil påvirke os selv i en 
indadvendt, destruktiv retning. 

Eller vi kan lægge hovedvæg- 
ten af vore kræfter i at opbygge 
en venstrefløj, der gør det, der 
altid har været venstrefløjens 
styrke: At organisere modstand 
sammen med dem, der — uanset 
partifarve — ønsker at slås mod 
magthavernes angreb. — Og så 
lejlighedsvis tage kampen om 
vigtige spørgsmål i EL. 

Dette er ikke en mindre politisk 
opgave end den interne kamp i 
EL. Det er en opgave, der kræver, 
at vi diskuterer, hvordan vi tager 
de rigtige initiativer. Hvordan vi 
forstår reformismen. Hvordan vi 
organiserer os, så vi bliver mest 
muligt effektive osv. 

Det er en opgave, der kan give 
perspektiv til dem, der overvejer 
at forlade Enhedslisten og starte 
endnu et parlamentarisk alter- 
nativ. Det er en opgave, som vil 
kunne appellere til de bedste folk i 
EL (og udenfor EL) om, at der fin- 
des andet end parlamentarisme, 
hvis man vil lave verden om. 

AN TEEAGIESIMIE 
Behov for en bred antifascistisk bevægelse 





Den 26. maj viste to ting. For det 
første det positive, at nazisterne 
er svage. For det andet, at vi ikke 
i tilstrækkeligt omfang formår 
at mobilisere bredere udenfor 
'miljøet'. 





Af Bo Nielsen. Foto: Klaus B Jensen 


Lad det være sagt med det sam- 
me; det var ikke kun venstreflø- 
jens antinazistiske mobilisering, 
der gjorde den antimuslimske 
demonstrationsdag til en fiasko. 


Fiaskoen var ikke desto mindre 
total, såvel målt på deltagere som 


Alerta - udrykningsklar antifascisme 


Antifascistisk Aktion (AFA) har lanceret et nyt aktionskoncept, "Alerta”. En 
med kor 


i forhold til forsøget på at fremstå 
som et projekt for 'bekymrede 
danskere', der "bare" er imod mo- 
skeer. Alligevel kan antiracister og 
venstrefløjen ikke være tilfredse 
med hvordan dagen forløb. 


37 heilende nazier 

på landsdækkende tv 

I tre af de fire byer, hvor der var 
indkaldt til antimuslimsk demon- 
strationsdag, aflyste arrangøren 
i 11. time. Det der skulle have 
været "den store" demo, den som 
var indkaldt på vegne af Face- 
bookgruppen 'Nej til moskeer i 
Danmark' på Københavns Råd- 


er et forsøg på at skabe et antifascistisk netværk, der kan mobiliseres 


= = o y = = 
varsel. Kommunikationen vil primært foregå over sms'er og sociale medier. 


Årsagen hertil er er at den yderste højrefløj i Danmark har skiftet strategi og 
fordi der snart er kommunalvalg, skriver Projektantifa.dk. Nazisterne har generelt 
droppet at annoncere offentlige møder/demonstrationer i god tid, da arrange- 


menterne oftest blev mødt af en stor antifascistisk modstand. 


| stedet holder den yderste højrefløj oftest små arrangementer, der bliver of 
fentliggjort kort tid før de løber af stablen. Det skal sms mobiliseringen forsøge 


at forholde sig til. 


Rammerne for Alerta er følgende: 

1. Vi vil skabe en åben og inkluderende aktion. 

2. Vi bruger civil ulydighed imod naziarrangementet. ER 
2. Fra vores side vil der ikke startes en konfrontation med politiet. 
4. Fra vores side vil der ikke ske tilsigtede personskader. 
5. Vi er solidariske med alle, der deler vores mål: at forhindre naziarrangemen- 


tet 


Du kan se mere på www.alerta.antifa.dk og tilmeld dig 


en sms med teksten TILMELD til 5192 0161 





sms-kæden ved at sende 

Da eneksle English Defense Leauge besøgte mg 2012, pråtesteréde tusindvis.i Århus”gader 


husplads - og som blev dækket 
på landsdækkende live tv - blev 
tilmed en gedigen fuser. 


Til trods for 142.000 "likes' på 
Facebooksiden og over 700 til- 
meldte til demoen var sølle 37 
demonstranter mødt op, og ifølge 
Projekt Antifa udgjorde disse 
"stort set kun kendte personer fra 
voldsberedte fascistiske grupper. 
det tidligere Dansk Front og Blood 
& Honour, DNSB, Danskernes 
Parti og RightWings." 


Det sølle opbud af nazister og 
racister fik nazi-lede- 
ren Daniel Carlsen til 
på sin netavis at ar- 
gumentere for, at der 
er et stærkt behov 
for organisering af 
de "nationalistiske” 
kræfter i Danmark. 


Svag antifasci- 
stisk modstand 
Vi må ærligt sige, 
at moddemonstra- 
tionerne desværre 
heller ikke var over- 
bevisende. Hvis den 
dag var udtryk for 
hvad venstrefløjen 
formår, når fascister 
skal forhindres i at 
demonstrere i ga- 
derne, skal der til at 
ske noget nyt. 


Hverken initia- 
tivet København 
Mod Racisme, som 
IS København var 
en del af, Enheds- 
listens eller det 
nystartede Antira- 


cistisk Ungdom's arrangementer 
formåede inævneværdigt omfang 
at mobilisere bredt ud over 'the 
usual suspects'. Kun ca 200-250 
antifascistiske demonstranter 
deltog i selve moddemoen på 
Rådhuspladsen og endnu færre 
ved Enhedslistens demonstration. 


Når det ikke lykkedes at mobili- 
sere bredt, må vi som antifascister 
tage dette alvorligt og forsøge at 
finde ud af hvad, der må gøres 
anderledes en anden gang. 


Bredde 


Jeg tror, vi skal lade os inspirere 
af erfaringerne fra udlandet for at 
komme ud af "ghettoen”. 


I Storbritannien har man for- 
mået at trumfe langt større høj- 
reradikale grupper og partier som 
British National Party og English 
Defence League ved at mobili- 
sere den brede modstand mod 
nazisme og racisme, der findes i 
bydelene og arbejderkvarterene. 


Antifascisters bedste kort er, at 
det store flertal i arbejderklassen 
hader nazismen. På den baggrund 
har det været en succes at ind- 
drage civilsamfundet og lokale 
organisationer såsom ungdoms- 
klubber, moskéer osv. 


I både Storbritannien og ek- 
sempelvis i Goteborg i Sverige 
har antifascister haft succes med 
at kombinere det radikale i form 
af blokader af nazimøder og anti- 
nazistiske moddemonstrationer 
med en mere bredtfavnene og 
positiv kulturel mobilisering som 
initiativer a la 'Love Music, Hate 
Racism'. 


Enhedsfront og 

lokal opbygning 

Hvis vi skal blive flere aktive anti- 
fascisteri Danmark, må vi forsøge 
at opbygge en bevægelse som har 
sit center, hvor netop de mange 
har deres hverdag. Opgaven er at 
komme ud til skoler, universiteter, 
kulturforeninger, fagforeninger, 
fodboldfans osv. og få disse grup- 
per med i et anti-racistisk net- 
værk. Et netværk som har til mål 
at favne langt bredere end blot de 
politiske partier. 


Vi vil derfor begynde diskus- 
sionen om hvordan, vi kan bygge 
en antiracistisk bevægelse, der er 
åben og inkluderende, men sam- 
tidig bliver politisk klar i spyttet. 
Med andre ord det, som den rus- 
siske revolutionære Leon Trotskij 
kaldte en enhedsfront. 


Viønsker at lave koncerter mod 
racisme, vi ønsker at demonstrere 
mod politikernes racistiske tiltag, 
og vi ønsker at vinde opbakning til 
at smide fascisterne ud af vores 
byer, når de forsøger at stikke 
næsen frem. Fordi det skaber en 
mere sikker by, når fascisterne 
mødes med modstand. 


Vi skal gå offensivt ind i dis- 
kussionen om østarbejderne og 
kræve ordnede forhold, vi skal 
forsvare muslimers ret til at være 
muslimer, vi skal skabe sammen- 
hold, når magthaverne ønsker at 
splitte os. Vi lever i den dybeste 
krise siden 30'erne. Dengang 
endte krisen med fascisternes 
magtovertagelse og støvletramp. 
Denne gang skal skal det være 
anderledes. 

GLOBALT OPRØR & VENSTREELG 





wusv VÆLTER 


VORES REGERING, VIL SAEREE EKSPLODERE 


Socialistisk Arbejderavis har 
mødt Yiannis Sifakakis som er 
en del af ledelsen af den græske 
aktivistiske og revolutionære 
koalition ANTARSYA. 





Jesper Juul Mikkelsen 


Hvordan er den politiske situa- 
tion i Grækenland? 

Vi har en regering, som for- 
søger at sælge et skønmaleri 
af økonomien. De siger, den er 
under forbedring, at vi derfor bør 
væbne os med tålmodighed, og 
så vil arbejdsløsheden falde. Det 
billede er ikke rigtigt. Sandheden 
er, at vores økonomi er meget 
svag, i et Europa, som også er i 
dyb krise. 

På den anden side oplever vi 
en bevægelse fra arbejderklas- 
sen, som forsøger at overkomme 
de mange vanskeligheder og som 
gør modstand mod regeringen 
og Trojkaens angreb. 


Hvad skete der under den græ- 
ske lærerkonflikt? 

Gymnasielærerne besluttede 
for ca en måned siden, at man 
ville lave en permanent strejke 
imod regeringen pga. regerin- 
gens varslede fyringer. Rege- 
ringen brugte endnu engang 
deres hidtil mest effektive våben, 
nemlig militærlovene fra dik- 
taturtiden. Lærerne blev ”mili- 
tariserede”, hvilket betyder, at 
fortsat strejke kan straffes med 
5 års fængsel. 


På trods af dette samlede 
20.000 lærere sig til stormøde og 
besluttede med 93% opbakning 
at fortsætte strejken. Leder- 
skabet af lærernes fagforening, 
som er domineret af (det store 
venstrefløjparti) SYRIZA, sagde 
at arbejderklassen ikke er klar 
til at strejke mod regeringen og 
nægtede at følge den demokrati- 
ske vedtagelse fra de strejkende. 
Vi har altså en regering, der er 
meget presset og en bevægelse 
fra arbejderklassen, som forsøger 
at slå igen. 


I Danmark har nogle kaldt 
SYRIZA 'det sidste røde håb for 
Europa, hvad er din kommentar 
til det? 

Ved sidste valg gik SYRIZA fra 
4% til 27% ved parlamentsvalget. 
Det var et stort skift for venstre- 
fløjen. Efter det sagde ledende 
medlemmer i SYRIZA, at man 
nu skulle gøre partiet modent til 
at gå ind i regeringen. Det betød 
mange skridt til højre. 


Lederen af SYRIZA, Alexis 








Tsipras, mødtes med den tyske 
økonomiminister samtidig med 
at der var store demonstrationer 
mod Angela Merkels besøg i 
Athen. Så mødtes han med IMF 
og sagde, at man ikke er klar til 
at gå i strejker og i konflikt med 
regeringen. 


SYRIZA bliver ved med at sige, 
at arbejderklassen ikke er klar til 
at gå i konflikt med regeringen, 
men at arbejderne skal bruge 
hjælp fra en venstreregering. 
Men de glemmer, at opbaknin- 
gen til dem skyldes arbejderklas- 
sens kamp. Når de ikke støtter 
lærernes kamp, er det fordi, de 
ikke tror på, at arbejderne kan 
gøre noget - at bevægelsen er 
den centrale ledende kraft i for- 
andringsprocessen. 


SYRIZASs centrale politik er et 
reformistisk projekt. De støtter 
sig på og vokser pga. en bevæ- 
gelse, der kan strejke og kæmpe, 
men deres centrale mål er allige- 
vel regeringsmagten. 


Hvad tror du der vil ske, hvis 
SYRIZA danner en regering efter 
næste valg? 

Jeg tror presset fra EU, IMF og 
de græske kapitalister vil blive 
meget meget stærkt imod en 
sådan regering. Hvis du f.eks. 
vil redde hospitalerne, bliver du 
nødt til at skære meget ned på 
hvad du afbetaler på gælden. 
Hvis duikke siger nej til at betale 
gælden, kan du ikke redde hospi- 
talerne. De bliver altså nødt til at 
tage et valg. 


SYRIZA siger, de vil genfor- 
handle gælden med EU. Men se 

på Cypern, der blev regeringen 
tvunget til at forsøge at genfor- 
handle gælden med EU. Og det 
stod hurtigt klart, at EU ikke ville 
forhandle. En sådan strategi er 
meget begrænset i forhold til at 
kunne skabe forbedringer. Har 
man ikke arbejderklassens egen 
organisering som omdrejnings- 
punkt, har man ikke chance. 


Hvad sker der internt i SYRIZA, 
når nu de gør sig klar til rege- 
ringen? 

SYRIZA har kongres i sidste uge 
afjuni. Lederskabets forslag er, at 
de vil afskaffe alle de små grup- 
per, som indtil nu har udgjort 
SYRIZA. Alle indenfor SYRIZA 
ved, at dette er et forsøg på at 
manipulere, og er et forsøge på 
få bunden af partiet ud af beslut- 
ningerne i partiet. 


Der er rejst kritik fra promi- 
nente venstrefløjspersoner i 
SYRIZA om, at deter et angreb på 
demokratiet i SYRIZA, og at det 
vil gøre det langt sværere for bun- 
den i partiet at bevare en grad af 
kontrol med toppen. Dette har 
skabt en stor debat i partiet. 


Ungdomsafdelingen af SY- 
RIZA har meldt ud, at de mener, 
at SYRIZASs tilgang til lærernes 
kamp var et forræderi af lærer- 
nes strejke. SYRIZA oplever en 
begyndende krise fordi, de vil i 
regering, men samtidig er der en 
stærk følelse af, at venstrefløjen 
er i fremgang. 


Hvordan er udviklingen i AN- 
TARSYA? 

ANTARSYA fik et dårligt valg, 
og nogle sagde, at det var slut for 

ANTARSYA. Vi sagde derimod, at 
vi havde større muligheder nu 
end nogensinde før pga. frem- 
gangen for venstrefløjen, men 
at vi skulle handle for at udnytte 
dem. 


I den politiske diskussion 
om afvisningen af gælden og i 
kravet om at træde ud af EU har 
ANTARSYA spillet en vigtig rolle. 
Kommunistpartiet i Cypern siger 
nu, efter at Cypern er blevet ramt 
af krisen, det samme som os. 


Vi er en dominerende kraft i 
den antifascistiske og antiraci- 
stiske bevægelse. Vi får også en 
stadig større rolle i arbejderklas- 
sens kamp. Da metroarbejderne 
strejkede, erklærede de, at de 
politisk kæmper for ANTARSYAS 
antikapitalistiske program. Det 
var også ANTARSYAS forslag 
om tidsubegrænset strejke, som 
gymnasielærerne støttede op 
om. Senest har vi spillet en helt 
central rolle i støtten til arbej- 
derne på det statslige radio- og tv, 
som blev lukket ned af regerin- 
gen. Alttyder på, at arbejderkam- 
pene vil tage til i den nærmeste 
fremtid, og her vil vi komme til at 
spille en helt central rolle. 


Hvordan ser du de næste to år 
i Grækenland? 

Grækenland overlever ikke to 
år mere med den nuværende 
politik. Vi har nu levet 4 år under 
Trojkaens nedskæringer. Som du 
ved er arbejdsløsheden 27%, og 
den er over 65% for unge. Mange 
mennesker kan simpelthen ikke 
leve under disse forhold. Det 
betyder blandt andet masseflugt 
fra Grækenland - vi har nu 6000 


læger, der arbejder udenfor Græ- 
kenland. Sådanne forhold er ikke 
til at leve under, og derfor vil der 
snart ske noget - derfor må der 
ske noget! 

Meget tyder på, at regeringen 
vil kollapse næste gang, arbej- 
derklassen for alvor går i kamp. 
De kommende kampe vil blive så 
massive, at man ikke vil kunne 
skjule arbejderklassens magt. 

Det er lidt som Lenins beskri- 
velse af en præ-revolutionær 
situation: "Når den herskende 
klasse ikke længere kan regere 
på den gamle måde, og når arbej- 
derklassen ikke længere vil lade 
sig styre på den gamle måde”. 


Hvad er det for en udvikling du 
ser i arbejderklassen? 

Vi har i flere år arbejdet på 
at skabe en bevægelse i arbej- 
derklassen, så den i højere grad 
er organiseret fra neden. For 
eksempel er der nu fungerende 
arbejderkomitéer på hospita- 
lerne i Athen, så fagforeningerne 
for læger og natsygeplejersker er 
tvunget til at lytte til hvad, denne 
arbejderkomité beslutter. 


Vi arbejder på at skabe den 
stærkeste solidaritet, vi kan, når 
én arbejdergruppe går i kamp. Fx 
har man nu besluttet at lave en 
koordination mellem alle mili- 
tariserede arbejdere, og der er i 
den forbindelse planlagt at lave 
en fælles demonstration mellem 
metroarbejdere, lærerne og hav- 
nearbejderne. Dét er noget nyt. 


Hvis I vælter regeringen, vil det 
jo kun ske i Grækenland - er dét 
ikke et problem? 

I hele det sydlige Europa forsø- 
ger arbejderklassen at lægge pres 
på regeringerne. Vi tror, at hvis 
det lykkes for os at vælte vores 
regering, vil det sprede sig som 
en steppebrand over Europa, 
ligesom den arabiske revolution 
spredte sig fra Tunesien til resten 
af regionen. 


Mangemennesker i Europa ser 
mod Grækenland for inspiration 
og vil sige: ”hvis de kan gøre det 
der, kan vi også gøre det her”. Vi 
vil ikke blive isolerede. Et godt 
eksempel på den støtte, vi op- 
lever, kan ses på den 272 dage 
lange strejke i et stort stålværk. 
Bare fra Danmark samlede me- 
talarbejdernes fagforening om- 
kring 20.000 euro i støtte! 

Det var vel at mærke blot en 
strejke, hvor vi så denne form for 
solidaritet. Hvis vi vælter vores 
regering, så vil solidariteten eks- 
plodere. Vi er ikke alene. 

Protester tiltvinger 
sig indrømmelser i 
Brasilien - men 
vreden fortsætter 


Masseprotester tvang Brasiliens regering til 
store indrømmelser. Mere end en million men- 
nesker deltog i en sejrs demonstration torsdagen 
efter kommunerne havde nedsat prisen på busbil- 
leter - det spørgsmål som startede protesterne. 





Dave Sewell, Socialist Worker, 25. juni. 


Præsident Dilma Rousseff sagde at der ville 
komme flere indrømmelser den næste dag. Bl.a. 
at bruge alle statens olieindtægter på uddannelse. 
Masseprotester eksploderede i starten af juni 
efter politivold imod en mindre demonstration 
i Sao Paolo. Det fandt genlyd hos almindelige 
brasilianere som er vrede over de milliarder som 
bliver brugt på internationale fodbold turneringer 
og olympiader mens de lever i fattigdom. 


Sean Purdey er en aktivist i PSOL, Sao Paolos 
socialistiske parti. Han fortalte Socialist Worker: 
"disse spændinger er blevet opbygget igennem 
lang tid af en række problemer. Der er mange 
paralleller til Tyrkiet. I Tyrkiet har der været relativ 
fremgang i 20 år og levestandarden er forbedret. 
Men det øger også folks forventninger. Folk er 
begyndt at spørge hvorfor spædbørn dør i un- 
derfinansierede hospitaler mens der bliver brugt 
milliarder på nye stadiummer.” 


Fodboldspillere 


Sean tilføjer at fodboldspillere giver deres 
opbakning til bevægelsen på TV - i et land hvor 
fodbold nyder masseopbakning "betyder det at 
det er virkelig alvorligt” siger han. 


Det korrupte højre-socialdemokratiske Arbe- 
jdernes Parti (PT) har siddet i spidsen for Brasiliens 
regering i årtier. Det har brugt overskuddet fra 
eksport til at prøve at udvikle Brasilien som en 
regional supermagt. 


Bygning af nye veje og dæmninger, og udvidelse 
af landbrug i regnskovsområder har ført til bru- 
tale konflikter mellem staten og den oprindelige 
befolkning. 


Men det meste af venstrefløjen bliver set som 
tætte allierede med regeringen. Nogle protester- 
ende angreb endda delegationer fra venstrefløjs- 
partier og fagforeninger på sejrsdemonstrationer 
i Sao Paolo og Rio de Janeiro. 


Sean sagde "højrefløjs partier og fascister havde 
en organiseret tilstedeværelse, men de har ikke 
haft lederskab i angrebet. Der var mange unge 
folk som angreb simpelthen fordi de identificerer 
politik”, venstrefløjen og fagforeningerne med PT- 
regeringen. PTs forræderier har skabt et politisk 
tomrum”. 


Dem som organiserede Gratis Bilet bevægelsen 
imod stigning i bus billet priser sagde at de ville 
stoppe med at indkalde til protester for at undgå at 
blive kapret af højrefløjen. Det har givet regerings 
støtter en mulighed for at angribe venstrefløjen for 
at støtte protester. 


Men vreden forsvinder ikke. Sidste uge var der 
en lille strejkebølge - fx 1.000 metal arbejdere i 
Sao Paolo. Og militante demonstrationer om lokale 
krav fortsætter. 

Tusindvis af mennesker 
har igennem den seneste 
måned næsten dagligt pro- 
testeret på Taksim-pladsen 
i Istanbul imod regeringens 
handlinger og politiets bru- 
talitet. 





Pernille Gauchi 


Protesterne mod nedlæg- 
gelsen af den populære Gezi 
Park er blevet en katalysator 
for masseprotester imod den 
tyrkiske regering og et sam- 
lingspunkt for forkæmpere 
for demokrati og frihedsret- 
tigheder. 


Bitterhed brød ud i prote- 
ster over hele Tyrkiet, da po- 
litiet angreb demonstranter 
og ryddede Gezi Park med 
tåregas og vandkanoner i 
slutningen afmaj. Den 2 juni 
blev der således rapporteret 
om omkring 200 protester i 
97 byer i hele landet. 

Hanim, som er bosat i 
Danmark, men som er født 
og opvokset i Tyrkiet, følger 
protesterne på Facebook og 
får dagligt informationer fra 
venner og familie i Tyrkiet. 

”Det er ret fantastisk”, si- 
ger hun. ”For første gang i 
Tyrkiets historie samles folk 
på tværs af religiøse, politiske 
og etniske skel for at kræve 
frihed og plads til at være sig 
selv. De tror ikke længere på 
premierminister Erdogans 
løgne, for de kan se med de- 
res egen øjne, at han lyver. ” 


Et demokrati-forbillede 
"gone wrong' 
Baggrunden for protesterne 
er oplevelsen af en regering, 
som har lovet mere demo- 
krati, men som har udviklet 
sig mere og mere i retning af 
et autoritært og udemokra- 
tisk regime, der gasser sine 
egne borgere og fængsler 
anderledes tænkende. 
Tyrkiet er kendt som ”ver- 


dens største fængsel for 
journalister”. I dag sidder 
over 50 journalister i fæng- 
sel heriblandt en kvindelig 
journalist, som for nylig er 
blevet 'adopteret' af Dansk 
Journalistforbund. Hun har 
foreløbig har siddet fængs- 
let i 7 år for at skrive en bog 
om den tyske socialist Rosa 
Luxemburg. 

Indtil 1945 havde Tyrkiet 
etpartistyre, og i de følgende 
årtier var der ofte store in- 
terne spændinger. Især i 
1960'erne og i 1980'erne var 
der politisk ustabilitet, som 
førte til et antal militærkup, 
senest i 1997. Liberaliserin- 
gen af den tyrkiske økonomi, 
som begyndte i 1980'erne 
ændrede landets politiske 
landskab. Tyrkiet er således i 
de sidste årtier blevet set som 
et eksempel på et demokrati i 
den muslimske verden. 

Retfærdigheds- og Udvik- 
lingspartiet, AKP, med Erdo- 
gan i spidsen kom til magten 
ved demokratisk valg i 2002. 
Partiet beskriver sig selv som 
moderat muslimsk. Befolk- 
ningen oplever, at militærets 
indflydelse og korruption er 
blevet mindre under Erdo- 
gan. Han har også formået at 
bevare sin popularitet, fordi 
det ser ud som om, at hans 
politik har givet befolknin- 
gen bedre vilkår end de fx har 
i Spanien eller Grækenland, 
som er hårdere ramt af den 
globale økonomiske krise. 


Vækstmirakel og fagfor- 
eningsfjendsk overklas- 
sepolitik 

Fra 2002 til 2012 voksede 
den tyrkiske økonomi med 
over 5% per år. Den tyrkiske 
vækst blev skabt gennem lå- 
nefinansiering og udbytning 
af arbejdere i form af lave 
lønninger, lange arbejdsdage 
og frygten for arbejdsløshed. 
Tyrkiet er i dag et af de mest 
ulige blandt kapitalistiske 


lande. 

Siden de først vandt mag- 
ten i 2002, har AKP forsøgt 
at undertrykke uafhængige 
fagforeninger og erstatte 
dem med regeringsvenlige 
fagforeninger. Ifølge den 
Internationale Trade Union 
Federation fyres arbejdere 
i Tyrkiet oftere for fagfor- 
eningsaktiviteter end i no- 
get andet land i Europa og 
Tyrkiet har i dag den lave- 
ste organisationsrate af alle 
OECD-landene. 

Selv om der ikke kan sættes 
lighedstegn mellem prote- 
sterne i Tyrkiet og Mellem- 
østen under Det Arabiske 
Forår har protestbevægelsen 
i Tyrkiet været spontan og 
har mobiliseret mange for- 
skellige sektioner af befolk- 
ningen. Hanim siger: 

”Demonstranterne samles 
under paroler, hvor der står, 
at regeringen forsøger at dele 
Os - alevitter, kristne, kurdere 
og tyrkere mod hinanden. 
Hvorfor? Fordi når vi står 
sammen og gør modstand, 
er vi stærke! ” 


Protesterne skal ses som 
starten på en bevægelse, der 
kan gøre op med Erdogans 
regime og bane vejen for, 
at befolkningen får større 
indflydelse på deres eget liv. 

Om protesterne kan føre til 
et mere demokratisk Tyrkiet 
vil i høj grad afhænge |, 
af, om de faglige or- ø 
ganisationer kan 
mobilisere deres 
medlemmer er 
fremtidige de- Ø 
monstrationer | 
og strejker. En 

fængslinger og fyringer gør 
de uafhængige fagforeninger 
svage. 


International solidaritet 
Herhjemme har der været 
en række sympatidemon- 
strationer med protesterne i 
Tyrkiet. Over hundrede men- 
nesker samledes for nylig 
på Vesterbro Torv for at vise 
deres foragt for den tyrkiske 
regerings handlinger. 

Også danske fagforeninger 
forsøger at lægger pres på 
virksomheder såsom DHL og 
Ikea, hvis tyrkiske afdelinger 
beskyldes for ikke at overhol- 
der ILOs (den internationale 
arbejdsorganisation) stan- 
darder for foreningsfrihed og 
retten til kollektiv forhand- 
linger. 3Fs transportgruppe 
opfordrer til solidaritet med 
den uafhængige fagforening 
TUMTIS og de tyrkiske arbej- 
dere hos DHL i Tyrkiet ved at 
boykotte dette efterårs DHL 
Stafet. 

Igennem den sidste må- 
neds protester har den tyr- 
kiske befolkning opdaget sin 
egen styrke. International 
solidaritet og opbygningen af 
stærke faglige organisationer 
i Tyrkiet kan være med til at 
give fremtidige protester i 
Tyrkiet den brede fundering, 
som kan gennemtvinge reel 
forandring. 











Egypten mellem håb 


og elendighed 


I starten af maj begyndte en gruppe 
revolutionære aktivister at samle 
underskrifter på en kort erklæring 
på hverdags-arabisk om mistillid 
til Mohamed Morsi, Egyptens første 
demokratisk valgte præsident, med 
krav om nyvalg. Deres mål var 15 mil- 
lioner underskrifter på ét års-dagen 
for Morsis indsættelse 30. juni. 





Jørn Andersen 


Kampagnen begyndte snart at spre- 
des som en steppebrand: En uge inden 
deadline meddelte de, at de havde nået 
deres mål, de 15 millioner, og på dagen, 
at de var over 20 millioner. En fjerdedel 
af den samlede egyptiske befolkning 
havde skrevet under. 

Det var ikke Facebook-likes: Folk 
skrev under med det, der svarer til 
CPR-nummer. Kampagnen sås over- 
alt — fra de fattigste bydele til biler, 
der blev stoppet ved lyskryds i det 
centrale Cairo, fra religiøse festivaler 
til arbejder-protester. 

Op til ét års-dagen var det meget 
mere end en underskriftsindsamling. 
Nu blev der organiseret demonstratio- 
ner mod præsidentpaladset og mod 
Det muslimske Broderskabs kontorer i 
provinsen. Ifølge indenrigsministeriet 
demonstrerede 14-17 millioner men- 
nesker 30. juni — måske flere end under 
selve revolutionen for 2% års siden. 

Morsi's tilhængere har ligeledes 
mobiliseret til, hvad der normalt ville 
være store demonstrationer, men som 
sammenlignet med oppositionens 
masseprotester var små. 

Hvordan kunne Rebel-kampagnen, 
som den kaldte sig, samle så stor 
opbakning — og udløse disse kæmpe- 
demonstrationer, der i skrivende stund 
er endt i, at militæret har afsat Morsi? 

Den globale krise, de fortsatte mobi- 
liseringer og den egyptiske stat 

Morsi har været ude af stand til 


Det syriske oprør: 


at indfri forventningerne om social 
forandring. Den egyptiske økonomi 
er en del af den globale verdenskrise, 
og Morsi har hele sin præsidenttid 
forhandlet med Den internationale 
Valutafond, IME om at få lån, så staten 
kan betale sine udgifter. 

IMF's krav er — som overalt: Græken- 
land, Irland, Spanien og ikke mindst 
det globale syd — nedskæringer på ud- 
dannelse, sundhed og social sikkerhed. 

Det var krav, som Morsi ikke kunne 
indfri uden at sætte sig op mod for- 
ventningerne fra både mange af hans 
egne tilhængere og fra bevægelsen. Re- 
sultatet har været stigende fattigdom, 
arbejdsløshed og social usikkerhed. 

Upåagtet af verdenspressen er mo- 
biliseringerne fortsat. Antallet af pro- 
tester i januar var 864, i marts 1345 
og i april 1462 — sammenlignet med 
knapt 4.000 i hele 2012. Ca. halvdelen 
af protesterne vedrører sociale og 
økonomiske forhold. Ca. en tredjedel 
er egentlige arbejderprotester. 

Morsi er fanget mellem den kapitali- 
stiske krise-økonomis realiteter på den 





ene side og massebevægelsen krav om 
forandring på den anden. 

Den tredje faktor er den egyptiske 
stat. Kernen i Mubaraks statsapparat 
er uforandret. Selv om dele af det 
bureaukratiske apparat er lammet af 
infight mellem Morsis tilhængere og 
det gamle regime, så er militæret og in- 
denrigsministeriet det samme som før. 

Hvad nu? 

Kuppet kom, fordi militæret ikke 
længere troede på, at Morsi kunne 
få massebevægelsen til at acceptere 
kravene om nedskæringer. 

Uanset hvem der kommer til at 
efterfølge Morsi, så vil de stå i samme 
situation: At de er nødt til at bedrage 
eller nedkæmpe massebevægelsen. 

Endnu er de organiserede revolutio- 
nære kræfter for svage til at indfri det 
andet mulige svar: At massebevægel- 
sen nedkæmper systemet. 

Foreløbig har de spillet en vigtig 
rolle i at sikre, at hverken militæret el- 
ler Broderskabet har haft held til at få 
deres "løsning” igennem. 

Den anden revolution 
vælter Egyptens præ- 
sident 


Sameh Naguib fra Revolutionære Socialister i 
Egypten rapporter fra Cairo, hvor fjernelsen af 
præsident Mohamed Morsi blev fejret onsdag 
aften. 





Oversat fra Socialist Worker (UK). 


Vi har netop fjernet den anden præsident på kun 
30 måneder. Det er en 2. revolution, en massebe- 
vægelse af millioner. Omfanget af mobiliseringerne 
er uden fortilfælde. 

På gulvplan har folk fået enorm tillid til deres evne 
til at ændre historien. 

Dette er en modsætningsfyldt situation. Det er 
formelt et militærkup. Hæren har reelt anholdt præ- 
sidenten og 77 ledere af Det Muslimske Broderskab. 

De greb ind for at redde sig selv fra en ny revo- 
lution. 

Men samtidig er det en massiv folkelig opstand. 
Folket tvang hæren til at handle, og hæren gjorde det 
kun, fordi de var bekymrede for deres egen fremtid. 

Dette er anden gang, de har gjort det. De løber 
tør for valgmuligheder. Hvis Morsi var en fiasko, så 
er de borgerlige alternativer, såsom Mohamed El 
Baradei, svage. 

Dette er ikke enden på demokratiet, og heller ikke 
blot et militærkup. 

Revolution er faktisk en yderst demokratisk pro- 
ces. Blot at stemme med få års mellemrum er en 
joke i forhold til dette. Hæren forsøger at stoppe 
denne proces. 

Større strejker var planlagt til i morgen, torsdag. 
Bus- og tog-arbejdere, cementarbejdere og arbej- 
dere ved Suez-kanalen havde alle planlagt at strejke. 
Protesterne kunne have udviklet sig til en general- 
strejke — langt størstedelen af cemonstranterne er 
fra arbejderklassen. 

Det er ikke slut. 

Lige nu er der eufori, og folk hepper på soldaterne. 
Men de, der fejrer dem i gaderne, er ikke dumme. 
De ved, hvad politiet og hæren tidligere har gjort. 

Forventningerne til forandring er skyhøje. De er 
endda højere, end de var, da vi væltede Mubarak. 
Men chancen for, at en hvilken som helst ny rege- 
ring vil være i stand til at levere ægte reformer, er 
meget begrænset. 

Folk føler, at de har magten og retten efter begi- 
venhederne de sidste par dage. De væltede præsi- 
denten efter kun et år, fordi han ikke leverede varen, 
og de vil gøre det igen. 





Mod Åssad-regimet og imperialistiske interesser 


Det syriske oprør er stadig et folkeligt 
oprør for demokrati, men internationale 
magthaveres imperialistiske interesser 
fremmer den islamistiske del af oprøret. 





Jens Andersen 


Hvis man ser på borgerkrigens parter, er 
der hovedsageligt to parter, nemlig dem 
der støtter Bashar al-Assads regime, og 
dem der vil vælte det. 

Oprøret startede fredeligt, inspireret 
af revolutionerne i Tunesien og Egypten. 
Men oprørets manglende forbindelse til 
en organiseret arbejderklasse og Assads 
blodige undertrykkelse tvang hurtigt 
oprørerne til at gribe til våben. Siden har 
oprøret derfor bestået af en militær kamp, 
og gør hele situationen i Syrien mere 
uigennemsigtig og sværere at bedømme. 


De militære grupperinger 
Oprørsgrupperne er for det meste lokalt 
rodfæstede militser, og landsdækkende 
organisering besværliggøres af mangel på 
en stærk central organisation. 

Den største militære gruppe er Den Frie 
Syriske Hær, som er en bred blanding af 
folk med forskellige politiske, religiøse 
og etniske tilhørsforhold. Derudover er 
Den Syriske Islamiske Front, som er en 
paraplyorganisation for 11 islamistiske 
grupper, også en vigtig militær spiller. 

Al-Nusra Fronten, som, efter sigende, er 
tilknyttet Al-Qaeda, har det sidste halve år 
oplevet en forholdsvis stor tilstrømning af 
afhoppere fra Den Frie Syriske Hær, hvil- 
ket især skyldes, at Al-Nusra Fronten har 
bedre våben, og at deres soldater sjældent 
mangler ammunition. 

Den islamistiske del af oprøret vurderes 


til at udgøre mellem fem og femten pro- 
cent af oprørsstyrkerne. 


Våben er vigtige for oprøret 
Våbenmanglen er generelt det største 
problem for oprørsstyrkerne, hvilket 
gør det tillokkende at være i de gruppe- 
ringer, som modtager militær støtte fra 
udenlandske magthavere. Men de uden- 
landske magthavere vil støtte kræfter, de 
kan kontrollere, som man også ser det i 
Afghanistan. 

Eksempelvis støtter Saudi-Arabien de 
mest ultrakonservative og ultrareligiøse 
af oprørerne med våben og frivillige i håb 
om at kunne spille en større rolle i Syrien, 
når Assad er blevet væltet. 

Derfor står de fleste oprørsgrupper ret 
alene ikampen mod Assads regime, og de 
klarer sig med ammunition, de erobrer 


fra Assads hær eller køber på det sorte 
marked af Assads soldater. 

På den anden side har Iran og Rusland 
under hele oprøret solgt våben til Assad- 
regimet, og Assad har for nylig fået militær 
hjælp af Libanesiske Hizbollah til at ind- 
tage den strategisk vigtige by al-Quasir, 
som ellers havde været kontrolleret af 
oprørerne. 

EU har for nylig ophævet deres våbe- 
nembargo mod oprørerne, så de nu kan 
købe våben i EU. Ophævelsen kan måske 
give oprøret et momentum, men samtidig 
kan det ikke forstås isoleret fra EUs impe- 
rialistiske interesser i Syrien. 

Den militære konflikt trækker ud, og 
dermed stiger risikoen for imperialistisk 
en intervention, hvilket for alvor vil kvæle 
håbet om et succesfuldt oprør. 

Mette Kramer Kristensen> 


Enhedslisten står til stor frem- 
gang med 12 % i menings- 
målingerne. Ikke siden DKPs 
valgsejr efter 2.Verdenskrig har 
venstrefløjen stået så stærkt 
parlamentarisk. Den forny- 
ede søgning mod den yderste 
venstrefløj ser vi også i andre 
europæiske lande. 





Af: Jesper Juul Mikkelsen. Foto: Mette 
Kramer Kristensen 


I Spanien ser vi fremgang til 
”Forenet Venstre” og i Frankrig 
er det ”Venstrefronten” som er 
blevet omdrejningspunktet for 
utilfredse vælgere. Mest ekstrem 
er venstrefløjens fremgang i 
Grækenland hvor håbet er knyt- 
tet til Syriza. 


Et svækket politisk center 
Denne fornyede søgning er 
meget positiv, men det sker i 
en politisk ekstrem periode. 
Det forfald, som vi har set hos 
arbejderpartierne S ogSF erikke 
kun et dansk fænomen, det er et 
europæisk fænomen. 


Tre og et halvt årtis neolibe- 
ralisme har udhulet en stor del 
af den velfærdsstat, som opstod 
efter 1945, og dermed er ideen 
om, at vi lever i et retfærdigt 
samfund blevet svækket. 

Det bliver tydeligere, at de 
ledende politikere ikke har svar 
på de problemer, vi står overfor. 
Klimaproblemerne, arbejdsløs- 
heden og en økonomisk krise, 


som bare fortsætter. Der er i dag 
en voksende desillusionering 
med det borgerlige demokratis 
institutioner. 

Dette har medført en svæk- 
kelse af det politiske center, som 
har været forbundet til velfærds- 
Staten. 

Førhen var de traditionelle 
partier massepartier, og møn- 
strede en overvældende støtte 
fra vælgerne. Men de traditio- 
nelle partier har både mistet op- 
bakning og mange medlemmer. 

I Nordeuropa har de tradi- 
tionelle partier mistet 50-60% 
af deres medlemmer over de 
sidste 30 år! 

Dette begyndende sammen- 
brud giver søgning mod yderflø- 
jene. I Danmark er det Enhedsli- 
sten og DE der går frem, i andre 
lande er det samme polariserede 
bevægelse. 


Drømmen om en 
venstreregering 

Syriza (det græske Enhedslisten) 
er blevet kaldt "det sidste røde 
håb for Europz'. 

Mange arbejdere i Europa 
bryder med Socialdemokratiet 
i en søgning efter en ny repræ- 
sentation, en ny mere radikal 
reformisme. Og det skal vi op- 
fatte som et vigtigt skridt fremad. 

Det var da Syriza formulerede, 
at de ville forme en venstre- 
regering, at de blev populære. 
Det virker som en tiltrækkende, 
overskuelig og ja måske ligefrem 
realistisk løsning. I flertallets 

øjne er det jo igennem valg, vi 
forandrer samfundet. I løbet 
af en enkelt valgnat vil vi blive 
fri for nedskæringer og asocial 
politik, og så er man oven i købet 
fri for selv at gå i kamp. 

Det er jo derfor forståeligt, at 
folk ønsker at udfordre magtha- 
verne gennem stemmesedlen. 
Det også den strategi, Enheds- 
listen har lagt sig op ad: ”Stem 
på os til næste valg. Så gør vi en 
forskel for dig”. 

Mange på venstrefløjen — også 
mange medlemmer af Enhedsli- 
sten — vil argumentere for, at en 
venstreregering vil være vejen til 
forbedringer for det store flertal. 
Men perspektivet om en venstre- 
orienteret regering bliver vi nødt 
til at udfordre fordi, vi ikke kan 
stole på staten som neutral. 


Venstreregeringens 
begrænsninger 

Vi skal opfatte parlamentet 
som en demokratisk ø, i en stor 
udemokratisk statsmaskine. De 
øverste embedsmænd, dom- 
mere og lederne for militær og 
politi har ikke opnået deres magt 
ved et demokratisk valg. De til- 
hører eliten og har tætte bånd til 
erhvervslivet. 

Historien — også den nyeste — 
er fyldt med talrige eksempler 
på hvordan, statsapparatet har 
trådt til for at smadre bevægelser 
og venstrefløjsregeringer, som 
har krævet ”for mange” forbed- 
ringer. Og staten tøver ikke med 
støtte op om arbejdsgivere, som 


ønsker dens voldsapparat satind 
mod rebelske arbejdere. 


Økonomisk sabotage og 
militærets vold 

Det mest tydelige eksempel på 
det er Chile. Her var Allende 
blevet valgt som præsident i 
1970 for ”Folkelig Enhed” - en 
sammenslutning af 6 venstre- 
fløjspartier. 


Blandt de reformer, Allende- 
regeringen ville gennemføre, var 
nationalisering af de USA-ejede 
kobberminer og nationalisering 
af 40 % af de nationale virksom- 
heder. Men borgerskabet i Chile 
og internationalt saboterede 
hans reformer med investerings- 
strejker, kapitalflugt, krav om 
øjeblikkelig tilbagebetaling af 
gæld, boycot af chilensk produ- 
ceret kobber osv. 

Chiles lastbilsejere sluttede 
sig sammen med fascister i en 
arbejdsgiverstrejke, som poten- 
tielt ville kunnet have lukket ned 
for hele landets forsyninger af 
fødevarer osv. hvis ikke arbejdere 
havde stoppet strejken ved at 
overtage lastbilerne og organi- 
sere frivillige chauffører. 


Borgerskabets sabotage af 
Chiles økonomi skabte en øko- 
nomisk krise. Allende stod mag- 
tesløs over for borgerskabet. 
I stedet for at støtte sig til ar- 
bejdernes aktivitet, som havde 
stoppet lastbilsejernes strejke, 
prøvede han at lægge låg på 





arbejdernes egen aktivitet — ved 
at angribe arbejdere og bønder 
med hjælp fra militæret, som 
havde fået plads i regeringen. 
Det gjorde han i forsøget på at 
kunne indgå forhandlinger med 
højrefløjspartier. 

Da borgerskabet følte sig stær- 
ke nok, druknede de venstreflø- 
jen i blod. Mere end 30.000 men- 
nesker blev dræbt på de mest 
brutale måder — og 100.000vis 
måtte flygte ud af Chile. 


Eksemplet med Chile viser 
hvor magtesløs, en venstrerege- 
ring står over for et borgerskab, 
som ikke vil finde sig i reformer. 


Dyb krise 

- revolutionære svar 

Vi er midt i en dyb krise - ikke i 
efterkrigstidens boom. Der var 
engang, hvor den herskende 
klasse var parat til at acceptere 
en udvidelse af velfærden — men 
i dag organiserer de et enormt 
angreb på arbejderklassens 
velfærd. 


Ingen venstreregering vil finde 
det muligt at genskabe velfærds- 
samfundet uden en massiv 
konfrontation med kapitalen. 
Søgningen mod den parlamen- 
tariske reformistiske venstrefløj 
er positiv, men søgningen mod 
venstre skal omsættes til hand- 
ling og øget organisering i bun- 
den af arbejderklassen - ellers 
står vi magtesløse til fremtidens 
konfrontationer. 







Arbejdsløshedskaravanen 


Arbejdsløshedskaravanen er et initiativ 
der reelt kun har eksisteret i 4 måneder. 
Vi skabte karavanen fordi vi mente at 
arbejdsløse ufrivilligt blev ofre for ban- 
kernes uansvarlige handlinger inden 
krisens start i 2008. 





Søren Bruun Jensen, aktiv i Arbejdsløshedskaravanen. 


Det er nu alment kendt at arbejdsløse, 
studerende og syge måtte betale regningen 
for Danmarkshistoriens største tyveri. 
Vores regering har ikke udvist handle- 
kraftighed overfor den stadigt stigende 
gruppe af millionærer i Danmark. Modsat 
har regeringen været meget handlekraftig 
i forhold til liberalkapitalistiske løsninger; 
den stigende ligegyldighed overfor ar- 
bejdsløshedsproblemet bevidner denne 
højredrejning. 

Næste folketingsvalg ser desuden ud til 
at blive en gyser for de arbejdsløse, derfor 
måtte vi skabe en bevægelse der synlig- 
gør de arbejdsløse hurtigst muligt. En 
bevægelse der kæmper for arbejdsløses 
rettigheder, værdighed og levegrundlag i 
en tid hvor stigmatiseringen af de arbejds- 
løse vokser. 


Stop stigmatiseringen af arbejds- 
løse! 

Vi har alle hørt politikere fra f.eks. Liberal 
Alliance svine arbejdsløse til og konstruere 
stereotyper der udelukkende er negative. 
Denne form for stereotype er generelt 
skadelig for de mennesker der får klistret 
begrebet ”arbejdsløs” på sig, da en lang 
række følgevirkninger påvirker både ad- 
færd, psyke og motivation for den enkelte 
arbejdsløse. 

Mange arbejdsløse skjuler derfor dele af 
deres identitet i mødet med omverdenen 
— det er blevet skamfuldt, ydmygende og 
pinligt at erklære sig selv for arbejdsløs. En 
del af arbejdsløshedskaravanens formål 
er derfor også at dekonstruere denne ste- 
reotype som højrefløjen åbenlyst bruger i 
deres stigmatisering af arbejdsløse. 


Synlighed 

Et af de mest effektive våben imod stig- 
matisering er synlighed. Derfor var det 
vigtigt for karavanen anno 2013 at være 
synlige, dette gjorde vi hovedsageligt via 
pressemeddelelser, musik, bannere, talere 
og en medbragt mobilscene opstillet på 
befærdede områder. 


- et produkt af nye tider 


Karavanen formåede på den måde at 
være synlig i elleve byer på sin vej: Aalborg, 
Skørping, Randers, Silkeborg, Aarhus, 
Vejle, Kolding, Odense, Ringsted, Roskilde 
og København. 

Vi har undervejs lavet en del interviews 
med lokal og national presse og skabt kon- 
takt med fagforeninger i de fleste af byerne 
vi besøgte, vi har sendt flere hundrede 
mails til fagforeninger i resten aflandet og 
har derved knyttet bånd med fagkredse der 
dagligt har kontakt med vores målgruppe. 

Karavanen var egentlig inspireret af ar- 
bejdsløshedsmarcherne i 79,80 og 81 og vi 
ønskede oprindeligt at gentage marcherne 
med flere tusinde arbejdsløse og derved 
haft endnu mere synlighed i gade- og 
mediebilledet. Dette kunne åbenbart ikke 
lade sig gøre på så kort tid. 

Dog er vi meget overbevist om at fremti- 
den åbner nye muligheder for massebevæ- 
gelser. Tiderne skifter og nye bevægelser 
som Solidaritet Eller Frit Fald, Arbejds- 
løshedskaravanen, Behandl os ordentligt, 
Syg i Svendborg, Stop flexjobreformen 
oa. kan være platforme og inspiration til 
større massebevægelser der sætter det 
nuværende demokrati under pres og mod- 
sat forstærker et minoritetsbeskyttende 
demokrati. 


Fremtiden 

Demassive folkelige bevægelser i Sydeuro- 
pa og Brasilien varsler nye tider og måske 
endda kapitalismens fald. Kapitalismen får 
det værste frem i mennesket og medfører 
automatisk kriser skabt af grådighed og 
tungnem forbrugeradfærd. Derfor er det 
spændende at de gentagende temaer 
blandt de nye globale massebevægelser 
er medmenneskelighed og anstændighed. 

Disse temaer kan realiseres i velfærds- 
samfundet hvor arbejdsløse og syge sikres 
en tryg plads i staten udenfor den kapi- 
talistiske tvangskonkurrence. Danmark 
har globalt set været foregangsland for 
velfærd, men udviklingen de sidste 10-12 
år har været negative set i dette lys; liberal- 
kapitalismen har for alvor vist sit grimme 
ansigt og derfor er massebevægelserne 
også relevante i Danmark. 

Derfor skal vi fortsætte kampen for vel- 
færd og medmenneskelighed og ikke gå 
på kompromis med højrefløjen. Personligt 
vil jeg med nordjysk stædighed fortsætte 
kampen og insistere på politik der bunder 
i kærlighed til folket. 


Messerschmidt: Tåregas mindre 
skægt end forventet 


Morten Messerschmidt har fået en 
smagsprøve på sit partis egen medicin. 





Lars Henrik Carlskov 


”Jeg får det … i ansigtet, og det brænder 
virkelig, jeg får det i øjnene og kan slet ikke se, 
mister fuldstændig orienteringen”, forklarede 
Dansk Folkepartis Morten Messerschmidt 23. 
juni til DR-Nyheder. I modsætning til, hvad man 
måske skulle tro, skyldtes disse udtalelser ikke, 
at han endnu en gang var blevet forulempet af 
et af DR's ræverøde programmer, og derfor var 
ved at genoplive Kritiske Licensbetalere. 

I stedet drejede det sig om, at Dansk 
Folkepartis ariske pragteksemplar var blevet 
fanget i en demonstration i Istanbul i Tyrkiet, 
som politiet angreb med vandkanoner tilsat 


tåregas. Messerschmidt var således i Istanbul 
for at optage et tv-program, dog ikke en ny sæ- 
son af Big Brother VIP, hvor han ellers tidligere 
har fejret store triumfer, men om det EU-system, 
den tidligere reality-deltager nu boltrer sig i. 

Som bekendt har Messerschmidts eget parti 
tidligere foreslået at indsætte vandkanoner med 
tåregas mod demonstranter, og det må derfor 
have været en grim skuffelse for den unge 
DF'er, at denne idé, som ellers på papiret virker 
hysterisk morsom, viser sig ikke at være nær 
så skæg i virkeligheden. I det mindste vil han 
dog stadig have mulighed for skærmtid, hvis 
han skulle blive stemt hjem fra EU-parlamentet. 
F.eks. vil han med sin racisme-dom være en 
oplagt kandidat til et af tv-kokken Claus Meyers 
programmer, hvor man følger tidligere dømtes 
vej tilbage til samfundet. 








Vor altid sparsommelige 
dronning har bestilt grav- 
mæle til spotpris. 





Lars Henrik Carlskov 


Intet viser bedre, hvor 
enestående solidarisk et 
samfund Danmark er, end 
den kendsgerning, at de, 
der tjente fedt på det øko- 
nomiske opsving og var 
ansvarlige for spekulati- 
onsboblerne på f.eks. bo- 
ligmarkedet ogi den finan- 
sielle sektor — arbejdsløse, 
førtidspensionister, fleks- 
jobbere, studerende og 
almindelige lønmodtagere 
— også er dem, som betaler 
regningen for krisen. 

I modsætning dertil har 
kongehuset som bekendt 
været igennem det ene 
magre år efter det andet. 

Alligevel er det med det 
mådehold og den øko- 
nomiske snusfornuft, der 
altid har kendetegnet den 
royale familie, lykkedes 
Dronningen at begrænse 
udgifterne til sit gravmæle 
til beskedne 29 millioner 
kroner. Og så skal hun 
endda dele det med Henri 
Marie Jean André greve 
de Laborde de Monpezat, 

som trods de talrige navne 
dog kun er én person og 
formentlig kendes bed- 
re under navnet Henrik, 
Hans Kongelige Højhed 
Prinsgemalen (og rent 
faktisk stadig kun er én 
person). 

Det er Ekstra Bladet, 
der via en aktindsigt har 
kunnet afsløre prisen på 
Dronningens gravsted, 
og den vidner om en be- 
skedenhed grænsende til 
det selvudslettende. Hele 
herligheden er udformet 
af Bjørn Nørgaard, der sik- 
kert vil blive kritiseret for 
manglende kunstneriske 
ambitioner. Men det er 
vel blot naturligt, at den 
tidligere hesteslagter føler 
behov for at prøve noget 
radikalt nyt — og i disse 
dage må han da også føle 
sig voldsomt gået i bedene 
af Camilla Plums søn. 

Naturligvis kunne man 
sagtens forestille sig bil- 
ligere begravelsesmåder 
for Dronningen, såsom 
Amagerforbrændingen, 
en hylde på Rigsarkivet 
eller blot en tur ud over 
rælingen på Kongeskibet. 

Men disse kritikere 
glemmer, at Dronningen 

29 millioner er små- 
penge for en farao 





- ikke uden grund - er en 
af landets højest dekore- 
rede personer - vi nævner 
i flæng: Mindemedaljen 
i anledning af hundred- 
årsdagen for Kong Fre- 
derik IX.s fødsel, Min- 
demedaljen i anledning 
af hundredårsdagen for 
Kong Christian X.s fødsel, 
Dronning Ingrids Minde- 
medalje samt ikke mindst 
Erindringsmedaillen i an- 
ledning af 50-årsdagen for 
Hendes Majestæt Dron- 
ning Ingrids ankomst til 
Danmark. 

Derfor må de ondsin- 
dede rygter om, at kon- 
gefamiliens økonomiske 
dispositioner skyldes 
finansiel rådgivning fra 
Henriette Kjær og Frederik 
Fetterlein også forstum- 
me. Det burde fremgå med 
al ønskelig tydelighed, at 
Dronningens bedrifter 
mindst berettiger til et 
gravmæle på størrelse med 
Keops-pyramiden. 


29 millioner kan lyde af 
mange penge — men for et 
gravmæle over den hidtil 
eneste danske farao er det 
småpenge. 

Dansen om guldkalven 


og det musiske menneske I skammekrogen 





Kim Menzer om Burnin Red 
Ivanhoe, det kreative menneske 
og nyliberalismen. 





Af Alexander Lassithiotakis og Jesper Juul Mik- 
kelsen. Foto: Mette Kramer Kristensen 


Det følgende er et uddrag et 
langt og kvalitetsmættet inter- 
view, som kan læses i sin fulde 
version på socialister.dk 


Kim Menzer er et af hippie- 
æraens helt store ikoner. Som en 
af nøglepersonerne i Burnin Red 
Ivanhoe, siden bandets fødsel, 
har han oplevet 68-oprøret og den 
musikalske udvikling siden på 
egen krop. I anledning af Burnin 
Red Ivanhoes nye plade, BRI, mø- 
der deto udsendte fra Socialistisk 
Arbejderavis Kim Menzer til en 
snak om bandets opståen, politik, 
musik og musikalitet. 


Vi mødes en onsdag eftermid- 
dag på Månefiskeren på Christia- 
nia (selvfølgelig!). Men er stedet 
cliché, er manden det ikke. For 
han er 'still going strong”; hverken 
udsyret hippievrag, der kom for 
tæt på solen, desillusioneret til- 
bageskuende, eller bedrevidende 
arrogant. 


I stedet møder vi et nærvæ- 
rende, varmt og passioneret 
menneske, der ydmygt og inspire- 
rende stiller op til en samtale om 
musikken, politikken og om livet i 
almindelighed. Og han har noget 


at have deti, når han øserud af de 
personlige erfaringer. 


Fra oprør til nye muligheder 
Fra oprør, pigtrådsmusik, kol- 
lektiver og interesse for østlig 
musik, bevæger vi os over Bur- 
nin Red Ivanhoe's zenith med 
international berømmelse og 
ligeved-og-næsten gennembrud 
i USA, udmattelse og opløsning i 
1972, og derfra til en snak om da- 
tidens nye partier og nye politiske 
muligheder. 


”Da VS kommer frem, der må 
man jo sige, at der var nogle me- 
get fremragende begavelser, der 
var med til at starte det parti. Som 
virkelig kunne dén kunst at lave 
visioner. Og visioner er forfærde- 
ligt vigtige, hvis du vil have magt 
— vel at mærke en kvalitativ magt.” 


Samtalen udvikler sig henover 
bandets gendannelser og udvik- 
ling, og om samspillet med den 
politiske udvikling. I starten af 
Burnin's liv var det atomkraftmar- 
cher, modstand mod Vietnamkri- 
gen, kvindebevægelsen og politik 
på det personlige plan. 


”Dengang var det utrolig po- 
litisk at være et ungt menneske. 
Og det starter en bevægelse, som 
medfører mange ændringer; at 
vi ikke har A-kraft i Danmark, og 
ikke mindst om kønsroller, der 
har udviklet sig helt fundamen- 
talt. I dag kan kvinderne selv, vil 


selv. Og det er dén politik mellem 
kønnene, som er forfærdelig in- 
teressant. Det startede dengang. 


Er der stadig oprørsånd tilbage 
i 68'er generationen? Kim tygger 
lidt på spørgsmålet, inden han 
svarer: 


”Ja nu er vi jo altså røget op i 
årene. Og jeg må sige, at mange 
af dem, vi spillede for dengang, er 
jo røget fra fordi, de blev fortabt i 
stoffer eller sprut, så de ikke nåe- 
de så langt. Og mange gange, hvis 
man snakker med dem i dag, så 
var alting meget bedre i de gamle 
dage. Og det hopper jeg ikke på — 
jeg vil aldrig være bekendt overfor 
mig selv at sige, at det var bedre i 
de gamle dage. De passer ikke ind 
nogen steder — eller jo, hvis din 
æstetik og moral er sådan, men 
så kan du ikke leve som musisk 
nysgerrigt menneske.” 


Hvad betyder alt dette for politik 
i dag? 

”Ok, da jeg selv har tilhørt 
68-generationen, og stået på 
mange scener, så må jeg sige, at 
som det er i dag, så er min inte- 
resse for politikere nærmest ikke- 
eksisterende. Hvordan kan dét så 
være? Jo, fordi jeg var så heldig at 
være fremme i en tid, hvor dem, 
der ønskede et andet samfund, de 
var befolket med meget begavede 
mennesker, der havde visioner. 


Politikerlede: ”Svar aldrig på 


et spørgsmål” 

Og hvis man ser på politikere i 
dag, så synes jeg nærmest, hver 
anden dag, man hører politi- 
kere i medier, eller læser hvad de 
tænker, ja så får man det indtryk, 
at mange af de mennesker, der 
bliver valgt ind i Folketinget, de 
kommer på to kurser; det første 
hedder ”Svar aldrig på et spørgs- 
mål”, og det næste hedder ”Smil”. 


Og derfor har vi en flok politi- 
kere i dag - og det lige meget om 
det er fra højre- eller venstrefløjen 
- der 'er det samme smil', jeg ser. 
Så den person, der underviser 
dem, må virkelig tjene mange 
penge. Og øjnene siger noget helt 
andet — øjnene er nærmest løgn- 
agtige. Det er groft at sige, men jeg 
mener det virkelig, og det er dybt 
forfærdeligt.” 


Kim Menzer beskriver for os 
hvordan, en ung socialdemokrat, 
pinagtigt og fuld af løgn, på TV 
forsvarer den nye offentligheds- 
lov. 


”Og det ser man med en hel 
masse unge politikere. Det sam- 
me mønster; når de kommer ind 
i Folketinget, så gælder det for 
guds skyld om at blive der og tjene 
de penge. Vi har lige oplevet det 
med SE hvor en hel masse unge, 
de strøg. 


Hvorfor? Det er dansen om 
gulvkalven. Og magt, ja - de er 


drevne af magt. Så derfor er po- 
litik faktisk ikke noget, jeg gider 
bruge tid på. 


Så derfor øver jeg på en masse 
instrumenter, og på det, der hed- 
der det musiske menneske. Vi 
lever i en tid, hvor det musiske 
menneske er i skammekrogen. Jeg 
kommer fra en tid, hvor det musi- 
ske indenfor pædagogik blev sat 
i højsædet. Hvorfor? Jo, fordi det 
legende menneske, det musiske 
menneske, det har en guldnøgle 
til at bruge fantasien. Og fanta- 
sien er den stærkeste magt, men- 
nesket kender. Der er ikke noget 
så stærkt som fantasien. 


Vi har klaret os i dette land, 
fordi vi var i stand til at producere 
musikalske mennesker. Og det er 
den musiske side af mennesket 
- dér hvor fantasien bor - der 
er det stærkeste, vi har. Men de 
politikere vi har i dag, de har jo 
ingen visioner — de kan jo ikke 
inspirere. Vi har en statsminister 
uden visioner.” 


Jesper indskyder, at så er der vel 
også meget at gøre oprør for? Kim 
Menzer giver ham ret: 

”Det må komme udefra. Fra 
det oprør, som jeg tror snart må 
komme i Europa. For vi hører hele 
tiden om så og så mange millioner 
arbejdsløse unge. Og det tror jeg 
ikke, de kan klare at blive ved med 
at finde sig i. Da vi var unge, der 
var derjo arbejde nok— hele tiden. 

Dukunne arbejde tre måneder, 
og så holde fri i seks måneder. 
Som ingenting. Sådan er jo 
ikke mere. Så jeg tror bestemt, 
der kommer et oprør. 


Men jeg tror ikke, det sådan 
vil være bundet til et politisk 
parti. Det bliver på en anden 
måde. Når vi har så mange 
unge, der ikke tror på fremti- 
den, hvor der ikke er plads til 
dem, eller brug for dem. Og vi 
er mange sammen. 


Og når man så samtidig har 
en europæisk industri, som 
får sværere og sværere ved at 
sælge de produkter, der laves i 
Europa - for de kan laves lige så 
godt andre steder - og hvis du 
har et kontinent, som Europa, 
der har svært ved virkelig at 
blive et samlet hele, fordi der 
er så mange nationalistiske 
tendenser - så er det svært for 
os i Europa virkelig at stå sam- 
men. Og med det, svært ved at 
sælge produkterne. Og med 
masser af ungdomsarbejds- 
løshed — skulle det ikke kunne 
give et oprør!? 


I hver generation fødes der 
jo folk, som er musiske, og som 
kan komme med de rigtige 
visioner, og med inspiration til 
andre unge. Og jeg tror, de vil 
komme med helt nye modeller 
for hvad, livet skal indeholde, 
i stedet for, som det har været 


op gennem 80'erne, 90'erne og 
00'erne, hvor det var 'jeg, mig, 
jeg, mig” hele tiden. 


DU er ligeså 

vigtigt som JEG 

Og det kan jeg sige, at jeg lærte 
dengang som hippie: at DU 
er ligeså vigtigt som JEG, og 
det lukker jo til, op gennem 
firserne og frem, hvor ideen 
om egoet bliver så kraftigt. Og 
skal der komme et nyt oprør, 
så skal det komme fra folk, der 
forstår at JEG-opfattelsen, dét 
er ikke nok, for så har du de 
politikere, vi har i dag. Sådan 
nogle typer, der bare er der for 
pengenes skyld. 


Så politik, det interesserer 
mig ikke — det, der interesser 
mig, det er det musiske men- 
neske. Det er rytme. Hvordan 
kan du få kvalitativ magt og 
forbedre dig eget liv — det kan 
du for eksempel ved at studere 
begrebet rytme. Det betyder, at 
noget er rundt, og at noget eri 
harmoni. Rytme betyder, at du 
er i harmoni med din næste, 
med naturen. At du har omsorg 
og solidaritet. Og den form for 
opfattelse af begrebet rytme 
kan jeg bruge resten af livet 
på at studere. Det er endeløst. 
Men det giver energi. En masse 
positiv feedback. Og kvalitet til 
at stå op om morgenen og klare 
det liv, sådan som det er nu. 





Og man kan mærke på mas- 
ser af unge, når vi er ude og 
spille i dag, at de har den glød, 
vi havde dengang. For du skal 
have lidenskab — du skal ville 
noget andet. Ellers bliver det jo 
ikke til noget. Og den synes jeg, 
man mærker mange steder. 


Efter flere timer siger vi far- 
vel og bryder op. Stærkt over- 
beviste om, at Kim Menzer 
måske nok er en gammel hip- 
pie, der ikke selv tror, han er i 
en position til at lægge stemme 
til et oprør. Men bestemt også 
et levende kreativt menneske, 
der har masser af erfaring, in- 
spiration og visioner for livet i 
fremtiden. Og masser at sige 
til nutiden. 

Hvem skal vi 





Nu skal de praktiserende læger og 
Danske Regioner forhandle igen. 
Holder vi med lægerne mod den 
nyliberale stat eller med skatte- 
borgernes penge mod de grådige 
småkapitalister? 





Jakob Nerup 


Det har været meget tæt på en kon- 
flikt mellem de praktiserende læger 
og regionerne, fordi lægerne i protest 
ville deponere deres ydernummer, 
som er forudsætningen for at du 
kan gå gratis til lægen. Nu skal der 
forhandles igen. Sandsynligheden 
taler for at der kommer et kompro- 
mis, men hvem skal vi holde med? 

De praktiserende læger har fået 
mere end 261.000 likes på Face- 
book til ”Bevar familielægen”. Deres 
kampagne retter sig imod Danske 
Regioners krav om øget styring af 
betalingen til lægerne, tildeling af 
flere opgaver, mere kontrol og doku- 
mentation af patientarbejdet og en 
udvidelse af retten til at bestemme 
hvor en praksis skal ligge geografisk. 

De siger, at de pålægges mere 
arbejde og kontrol uden at det 
kommer patienterne til gavn, og at 
konsekvensen er at den venlige læge 
med et nært kendskab til familien 
forsvinder. Omvendt siger Danske 
Regioner, at det er nødvendigt at få 
styr på udgifterne hos de praktise- 
rende læger som stiger kraftigt. De vil 
pålægge lægerne flere opgaver uden 
at betale mere. De siger, at der skal 
bedre dokumentation for det udførte 
arbejde til gavn for patienterne. 

De vil bestemme hvor en læge- 
praksis skal placeres, så alle danskere 
— også dem i udkantsdanmark — får 
en læge i nærområdet. 

De har fået regeringen til sammen 
med Venstre at vedtage en forlæn- 
gelse af den nuværende aftale, men 
også indeholdende de nye krav. 


Hvad gemmer retorikken? 
Politikernes intentioner handler 
grundlæggende ikke om hensynet 
til patienterne. Deres dagsorden 
handler om at gennemsætte den 
nyliberale økonomistyring som 
hærger de danske sygehuse i disse 
år. Her bruges enorme ressourcer 
på at dokumentere, registrere og 
kreditere, hvilket betyder at lægerne 
bruger under halvdelen af deres tid 
med patienterne. Samtidig vil de 
skubbe flere ud af hospitalerne og til 
behandling i nærområdet, fx på ple- 
jehjemmene hvor de praktiserende 
læger så skal tilse patienter. 

Ikke fordi det af den grund er ble- 
vet billigere og bedre at drive hospi- 
taler. Tværtimod vokser udgifterne til 
flere chefer, konsulenter og medici- 
nalindustrien. Her hersker en verden 
af kontrol i stedet for tillid. Danske 
Regioner vil udføre denne model 
overfor de praktiserende læger, som 
skal udøve mere arbejde, mere doku- 
mentation og skal kontrolleres mere. 


holde med? 


Lægerne ønsker ikke mere do- 
kumentationsarbejde eller ekstra 
opgaver, i hvert fald ikke hvis de ikke 
får flere penge. Politikerne vil løse 
et problem, som bekymrer mange 
af deres vælgere, nemlig at der i 
udkantsdanmark bliver færre læger 
og længere derhen. Det er en rimelig 
intention, men den rummer et pro- 
blem, hvordan skal de lokke/tvinge 
lægerne derhen. For i udkantsdan- 
mark er der mere arbejde og færre 
penge, fordi patienterne generelt er 
fattigere og mere syge. 


De praktiserende læger fremstiller 
sig selv som familiens nærmeste og 
at deres indsats alene handler om at 
gøre livet mere trygt for dig og din 
familie. I mødet med lægen er det jo 
rigtigt, og der er fornuft i både den 
lokale og familie tilknyttede læge. 
Men kunne de ikke også være det, 
hvis de var helt almindelige offentligt 
ansatte til fast løn? Lægernes dagsor- 
den er ikke så idealistisk endda. 


Lægerne er grådige 

Lægerne er ikke almindelige løn- 
modtagere, og derfor er deres kamp- 
skridtikke en overenskomstforhand- 
ling. De er bedre sammenlignet 
med svineproducenterne og deres 
prisfastsættelse med slagterierne. 
De er ejere af egne klinikker, hvor 
al overskuddet går ned i deres egen 
lomme. De tjener penge, hver eneste 
gang de skriver en recept eller laver 
en behandling, så omsætning og 
ekstra behandlinger betyder mere 
indtjening. 

De praktiserende læger er også 
belejret af en aggressiv medicinal- 
industri, hvor valget af bestemte 
produkter, giver lægen lækre kurser 
iudlandet og andre økonomiske for- 
dele. En praktiserende læge tjener i 
gennemsnit 1-1%2 million kr. om året. 

I konflikten har lægerne flere 
gange tilkendegivet, at der kan laves 
kompromisser, hvis blot de kan tjene 
flere penge og få dækket udgifter til 
ekstra opgaver. Man kan ikke for- 
tænke lægerne i, at ville forsvare og 
udbygge deres økonomiske liv på 
samfundets solside, det er jo logik- 
ken for minikapitalister. Men det 
er ikke sådan, vi kæmper for at det 
danske sundhedsvæsen skal fungere. 

Vi ønsker at det skal være gratis. 
At det skal være drevet og styret 
af det offentlige, men ikke som en 
del af New Public Management. At 
man skal være ansat direkte af det 
offentlige. At det skal være lokalt og 
nært. Det skal samtidig være drift på 
tillid og behov frem for kontrol og 
profit. Og det er ikke det som driver 
hverken Danske Regioner eller de 
praktiserende læger. 


Hvem vi holder med? Vi holder 
med patienterne mod nyliberalisme 
og grådighed. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
… OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 





Skolereform og læreroverenskomst: 


Markedsøkonomiens tyveri af børns leg 
og fritid og tyranni af lærerne 


Den ny skolereform og 
lærernes ny overens- 
komst bygger på samme 
mål og ideologi: mere 
magt til ledelserne, øget 
målstyring ud fra test, 
øget arbejdsbelastning 
aflærere og mindre barn- 
dom, fritid og leg til ele- 
verne — alt sammen ud 
fra samme rationale: at 
skabe en effektiv skole for 
erhvervsliv og markedets 
behov. 





Hans Erik Madsen 

Men hvad viser eksi- 
sterende forskning om 
den nye folkeskolereforms 
nyliberale mål og ideers 
(New Public Managment) 
betydning for børns læ- 
ring, udvikling og trivsel? 


Test og målstyring 
"De nationale test og mål- 
styringen af folkeskolen 
vil komme til at gennem- 
syre hele skolens indre liv 
- medarbejderudviklings- 
samtalerne, lærerværelset, 
teammøderne. Og den nye 
skoleleder med ledelsesret 
skal videreuddannes i den 
ånd. Det er en ny ideologi”, 
siger lektor ved Institut for 
Uddannelse og Pædago- 
gik, Thomas Rømer. 
Ifølge mange amerikan- 
ske forskere er test samti- 
dig et ineffektivt middel 
til at forbedre fagligheden 
i skolen, det er med til at 
rangordne eleverne, og 
værst af alt så skaber det 
en endnu større polarise- 
ring mellem eleverne. 
Desuden er der en fare 
for, at undervisningen 


bliver styret af, hvad ele- 
verne skal testes i, så andre 
vigtige fag må vige — ”tea- 
ching for the test”, som en 
lærer siger i en af de ame- 
rikanske undersøgelser, 
som professor på DPU, 
Lotte Rahbek Schou har 
gransket. 


Hvor og hvordan lærer 
børn? 

Rigtig mange forskere har 
været ude og advare mod 
lang skoledag og mang- 
lende fokus på legens og 
fritidens betydning. 

En af dem, Lars Geer 
Hammershøj, professor 
på DPU understregede 
blandt andet på en konfe- 
rence afholdt af personale 
og forældre: 

"Problemet er, at de fri- 
tidspædagogiske aktivite- 
ter alene betragtes som et 
middel til at understøtte 
den faglige undervisning, 
ikke noget der har værdi 
i sig selv. Man overser, at 
det der primært foregår i 
og fremmes gennem legen 
og andre frie aktiviteter er 
dannelse og kreativitet, 
og at disse processer for- 
mentlig er vigtigere end 
nogensinde. Dannelse og 
kreativitet er processer der 
kræver at foregå i frihed, 
og hvis legen gøres til mid- 
del til læring bliver den 
også noget andet.” 

Didaktik har ikke patent 
på læring. Al leg er læring, 
og når børn leger med 
hinanden, foregår der læ- 
ring på mange avancerede 
niveauer. Om det er i sko- 
legården, på fritidshjem- 


met eller på facebook, så 
foregår der læring. 

For i alle livets sammen- 
hænge er læring til stede, 
det man kalder livslæring 
og uformel læring. 

Dette gælder i øvrigt 
også for voksne. Det hed- 
der livslæring. Læring er 
altså ikke en automatisk 
følge af undervisning, det 
er oftere en speciel aktivi- 
tet, børn udfolder i deres 
fritid, leg eller sammen 
med deres venner! 

Men i den kolde nylibe- 
rale logik opfattes leg og 
fritid som ikke-produktiv 
og knyttes til mindre be- 
tydningsfulde aspekter 
af livet. 


En skole for livet 

- ikke erhvervslivet 
Mange helt afgørende 
spørgsmål er fraværende i 
debatten omkring den nye 
skolereform. 

Hvorfor er der stort set 
ingen, der stiller spørgs- 
målstegn ved, at danske 
skolebørn hører til de mest 
testede i Europa? Og kon- 
sekvenserne af, at flere 
tests betyder mere stress 
og mindre tid til undervis- 
ning. Hvorfor kræves dette 
testregime ikke afskaffet? 

Hvorfor rejses derikke et 
krav om en total afskaffel- 
se af alle former for lektier? 
Hovedparten af studier af 
lektier viser kun en mulig 
forbindelse og ikke nogen 
årsagssammenhæng mel- 
lem lektier og indlæring. 
Studier i lektier forveksler 
karakter og testpræstatio- 
ner med læring. Der findes 


ingen videnskabelig doku- 
mentation for, at der ska- 
bes ”akademiske fordele” 
af lektier i folkeskolen. 

Hvorfor inddrages 
spørgsmålet om sund 
kost, rigelig søvn og mas- 
ser af motion ikke som 
afgørende forudsætninger 
for motivation og læring? 

Hvorfor er visionen om 
et samfund præget af lige 
muligheder i vor tid redu- 
ceret til et spørgsmål om 
uddannelse, uddannelse 
og atter uddannelse. Hvor- 
for er spørgsmålet om 
klasse og f.eks. den direkte 
sammenhæng mellem 
socialklasse, uddannelse 
og karakterer totalt fra- 
værende? 


Hvorfor er alle 
disse spørgsmål 
fraværende? 
Fordi de frontalt stiller 
spørgsmål ved og hudflet- 
ter vanviddet i, at pæda- 
gogik underlægges mål i 
relation tilmarkedsøkono- 
miens behov, og alle led i 
uddannelseskæden arbej- 
der for samme mål, nemlig 
gennemførelsesprocenter 
og ranglisteplaceringer. 
Den ny skolereform hand- 
ler om skoleforberedelse 
og kolde metodikker på 
bekostning af det gode 
børneliv. Og det skal starte 
i vuggestuen. 
Forældrene, børn og 
lærere må på banen — og 
rejse spørgsmålet på deres 
arbejdspladser og fagfor- 
eninger, og gøre det til et 
centralt spørgsmål ved 
efteråret kommunalvalg. 


&Det er her det sker 


IS/ISU AKTIVITETSER 


Midtjylland 
Kontakt Kasper 
(6019 0217). 


Torsdag den 11. 
juli på Pædagog- 
seminariet Ikast, 
Bøgildvej 10, kl. 
19.00: Den rus- 
siske revolution. 


Torsdag den 25. 
juli på Pædagog- 
seminariet Ikast, 
Bøgildvej 10, kl. 

19.00: Den rus- 

siske revolutions 
nederlag. 


Torsdag den 8. 
august i Med- 


borgerhuset 
Silkeborg, Bind- 
slevs Plads 5, 
kl. 19.00: Emne 
endnu ikke fast- 
lagt. 


22. august i 
Medborgerhuset 
Silkeborg, Bind- 
slevs Plads 5, kl. 
19.00: IS ten- 
densen - vores 
rødder. 


Avissalg før alle 
møderne kl. 
16.00-18.00. 


Århus 


Møderne starter 
kl. 19.30. De tre 
første møder hol- 


des hos en IS'er, 
for mere info 
kontakt Hans 
Jørgen (2984 
7734). 


Tirsdag den 9. 
juli: Borgerlig 
revolution i Dan- 
mark. 


Tirsdag den 23. 
juli: Den kinesi- 
ske revolution 
1925-27. 


Tirsdag den 6. 
august: Arbejds- 


løshedsbevægel- 


sen i 30'erne. 


Tirsdag den 
20. august: 


Demokrati og 
socialisme. Stu- 
denternes Hus, 
lokale 2.2, Nor- 
dre Ringggade 3. 


Odense 

For mere info 
om afdelingens 
aktiviteter: kon- 
takt Lene (2323 
0722). 


Onsdag den 17. 
juli (tidspunkt 
ikke fastlagt end- 
nu): seminar om 
revolution i det 
21. århundrede. 
Ungdomshuset, 
Nørregade 60. 


København 


Torsdag 18. juli: 
Rapport fra inter- 
nationalt møde i 
IS-tendensen 


Torsdag 25. juli: 
Reform og revo- 
lution i det 21. 
århundrede 


Torsdag 1. 
august: Egypten 
mellem håb og 
elendighed 


Torsdag 8. 
august: IS/U i 
efteråret 


Torsdag 15. 
august: DKP og 
VS i 70'erne Mø- 
derne foregår på 


Christianshavns 
Beboerhus, 
Dronningensga- 
de 34 kl. 19.00- 
21.00. 

Kontakt Anders 
(3035 4256). 

Er kooperativer en 


Blandt de ting, der diskuteres 
som mulig løsning på kapitalis- 
mens krise, er kooperativer — det 
med at de egentlige producenter 
slår sig sammen og producerer 
og handler inden for forskellige 
fællesskaber. 





Freddie Nielsen 


Også i Enhedslisten er der folk, 
der taler om kooperativer, og i 
Grækenland har arbejderne i 
kamp mod ledelsen på Vio.Me. 
fabrikken i Thessaloniki startet 
en egen-produktion i en form for 
kooperativ. 

Men er kooperativer svaret 
på det helt centrale problem, at 
under kapitalismen, sidder et 
forsvindende lille mindretal på 
den økonomiske magt og dermed 
stort set på magten i samfundet? 


Kooperativer historisk 

Lidt historie og lidt om erfaringer 
med kooperativer, kan måske 
være med til at vise, om ideen 
kan være et svar på det ene eller 
det andet, eller måske slet ikke et 
brugbart redskab i kampen for et 
menneskeværdigt samfund. 

I Sydeuropa og Sydamerika 
f.eks. finder man en hel del land- 
brugskooperativer. Under den 
portugisiske revolution i 1974 
indtog fattige bønder og land- 
arbejdere store godser og opret- 
tede kooperativer. Og heller ikke 
i Nordeuropa og Nordamerika er 
kooperativer et ukendt fænomen. 

Den kooperative ide er langt fra 
noget nyt. Ideologisk var den på et 
tidligt tidspunkt — i slutningen af 
1700-tallet — knyttet til den utopi- 
ske socialist Robert Owens” ideer 
til at befri arbejderklasser. Og det 


første praktiske udtryk var Roch- 
dale vævernes brugsforening, 
som blev oprettet i 1844. 

Også i Danmark ser vi en tidlig 
udvikling. Thisted Arbejderfor- 
ening, under ledelse af provst 
Sonne, oprettede i 1866 en brugs- 
forening. Men bortset fra det, 
så var det bønderne, der gik i 
spidsen. 

Fra begyndelsen af 1880erne 
sprang det ene andelsmejeri og 
andelsslagteri efter det andet op. 
Bare i 1888 blev der oprettet 244 
nye andelsmejerier. 

Allerede i 1870erne talte man i 
arbejderbevægelsen om at oprette 
produktionsforeninger, både i 
konflikt- og i arbejdsløshedssi- 
tuationer, som værn for arbejder- 
klassen. De fleste blev kortvarige, 
men i løbet af 1880erne opstod 
de første fællesbagerier — koope- 
rative bagerier, oprettet med det 
formål at skaffe billigt brød til 
arbejderfamilierne. 


Ideen bredte sig både rundt 
i landet og til andre produkti- 
onsgrene. Og når man senere 
talte om, at det var muligt for 
arbejderen at tilbringe hele sit liv 
inden for den socialdemokratiske 
bevægelse, så var det ikke mindst 
på grund af den kooperative be- 
vægelse, at det var muligt. 

Nogle kooperative virksom- 
heder blev oprettet, for at skaffe 
arbejderne bedre råd. Som nævnt 
brødfabrikkerne, men også me- 
jerier og slagterbutikker, og ikke 
mindst boligkooperationen og de 
kooperative byggefirmaer. Andre 
blev oprettet under arbejds- 
kampe, som bygningssnedkernes 
selskab under storlockouten. 
Skrædderne lavede også koope- 

rative systuer under konflikt, og 
Figaro salonerne blev oprettet i 
forbindelse med frisør-lockouten 
i 1927 (en lockout, der varede til 
1961). 


Fra vugge til grav 

Da arbejderkooperationen var 
på sit højeste kunne man (i det 
mindste i København) få mælk fra 
Enigheden, brød fra fællesbage- 
riet, slagtervarer fra Arbejdernes 
Kødforsyning, tøj fra Tilskærernes 
a/s, sko fra Arbejdernes Koope- 
rative Skotøjsfabrik, brændsel fra 
Arbejdernes Fællesorganisations 
Brændselsforretning (Arbejder- 
kul), øl og vand fra Bryggeriet 
Stjernen, bøger og papirvarer fra 
Fremad, handle det meste ind 
i HB. 

Og så kunne man have sine 
penge i Arbejdernes Landsbank, 
forsikre sig i ALKA, gå i en ko- 
operativ biograf, og på de større 
arbejdspladser kunne man spise 
i det kooperative marketenderi, 
og under en tur i Dyrehaven spise 
i Peter Lieps Hus. Man kunne bo 
i en kooperativ byggeforening 
og lytte til sin Arako radio, og så 
kunneman gifte sig med ringe fra 
Karat Guld & Sølv. 

Man kunne arbejde i et af de 
nævnte firmaer eller et af de 
kooperative byggefirmaer — sned- 
ker-, tømrer-, blikkenslager- el-, 
murer- eller entreprenørfirmaer. 
Man kunne holde sin ferie gen- 
nem Dansk Folkeferie, og når det 
hele var slut, kunne man blive 
begravet gennem Arbejdernes 
Ligkistemagasin. 

Det var dengang — arbejderko- 
operationen er ganske vist ikke 
forsvundet helt, men flagskibene 
er gået ned, og siden 1970erne er 

det gået voldsomt tilbage. 

Der kan peges på flere gode 
sider ved de hedengangne koope- 
rativer, flere var pionerer omkring 
arbejds- og velfærdsforhold, sort- 
listede arbejdere kunne ofte finde 
arbejde i kooperationen, og det 
var virksomheder, der ikke var 
baseret på at skabe profit, men 
i stedet gode og billige varer til 
forbrugerne. 


Coop, Arla og Danish Crown 
På den baggrund kan det virke 
uforståeligt, at der er blevet færre 
og ikke flere kooperative virksom- 
heder. Men det helt centrale er, 
at det kapitalistiske system er et 
helhedssystem, det tvinger alle 
til at følge sine regler. Uligheden 
i samfundet er synlig, og det er et 
stort problem, men det er mere 
et symptom end det centrale 
problem. 

I kapitalismen er der ikke plads 
til nicher for non-profit og ikke 
konkurrerende produktion i stør- 
re stil. Tvangen til at konkurrere, 
skabe profit og vokse er indbyg- 
get, og det betyder, at enten følger 
man trop eller også bukker man 
under. 

Giganter som Coop, Arla og 
Danish Crown, har alle deres 
rødder i andelsbevægelsen. Den 
danske kooperation er altså sta- 
dig levende, men selskaber som 
Coop og Arla er ikke svar på de 
problemer, kapitalismen giver os. 
Der er ikke tale om et alternativ 
til kapitalismen, ja der er endda 
langt fra tale om en alternativ 
kapitalisme, selv om producen- 
terne stadig er andelshavere i 
Arla og Danish Crown, og selv om 
man kan melde sig ind i Coop og 
stemme, er disse selskaber alle 


løsning? 


Socialistisk Arbejderavis 

blevet en del af systemet. 


Alternativ til kapitalismen - 
ikke alternativ kapitalisme 
Selvfølgelig kan der findes små 
nicher, hvor der er plads til alter- 
nativ og kooperativ produktion 
eller service, men så skal man 
sikre sig, at det ikke bliver for stor 
en succes, hvis ikke man hurtigt 
skal blive udkonkurreret. 

Hvis vi vil gøre endegyldigt 
op med uligheden, skal vi altså 
kæmpe for et alternativ til kapi- 
talismen — alternativ kapitalisme 
har kun en stakket frist før, den 
bliver stillet overfor valget mellem 
at følge trop eller bukke under. 

Når der er folk der peger på ko- 
operativer, som et aktuelt kamp- 
middel, så bliver vi nok nødt til at 
sige, at der selvfølgelig kan tænkes 
situationer, hvor en eller flere 
arbejdergrupper kan skaffe sig en 
styrkeposition, ved at gå sammen 
i kooperation eller en anden form 
for alternativ produktionsenhed. 
Men hvis det ikke er et led i at 
bruge styrken i kampen for at 
omstyrte kapitalismen, så er det 
alene en stakket frist. 


Et eksempel er det alternative 
byggefirma Logik & Co., der be- 
stemt skabte en mulig styrkepo- 
sition ved at tage mange folk ind, 
der ikke havde anden mulighed 
for at komme i arbejde. Men så 
snart virksomheden overskred 
den absolutte niche-placering, 
blevman nødt til at gå ind i en kol- 
lektiv lønnedgang, for at bevare 
ligelønnen og fastholde de mere 
svage medarbejdere i ansættel- 
sen — alt sammen tvunget af den 
konkurrence ingen slipper uden 
om før kapitalismen afskaffes. 


S EXI S VI E? HVAFFOR EN SEXISME? 


Bitter, snerpet, sur kælling 
og ude af trit med virkelig- 
heden er nogle af de ord, 
der kan bruges til at be- 
skrive kvinder, som prøver 
at sætte sexisme og kvinde- 
undertrykkelse anno 2013 
på dagsordenen. 





Mette Hermansen 


Opfattelsen af, at ulighed 
mellem kønnene hører for- 
tiden til, og at kvindekamp 
er ligeså uddateret som 
brylcreme og batikskjorter 
har gode vilkår. Faktisk har 
kvinder ikke blot opnået 
ligestilling, vi har også over- 
halet mændene indenom, 
og måske er de i virkelig- 
heden nu den undertrykte 
part. 


Disse påstande er ikke 
blot forkerte men bidrager 
også til en degradering af 
muligheden for at komme 
til at leve i et lige samfund. 
Troskij sagde, at man altid 
kan se om et samfund er 
socialistisk eller ej ved at 
kigge på kvinders position. 


Selvom vi er kommet 
langt og kvinder nu har 
adgang til universiteter og 
arbejdsmarkedet, tror jeg 
ikke Trotskij ville være særlig 
imponeret, hvis han kastede 
et nærmere blik på kvinders 
forhold i dag. Kvinder tegner 
sig stadig for størstedelen af 
arbejdsbyrden i hjemmet. 
Kvinder tjener i gennemsnit 
18% mindre end mænd og 
over et helt liv kun lidt over 
halvdelen af, hvad en mand 
når at tjene. 


Den gamle sang vil nogle 
sige — vi mener, socialister 
skal synge den, så længe den 
har hold i virkeligheden. 


Dertil kommer den sex- 
isme, som er rettet mod 











kvinders krop. Kvinder bli- 
ver vurderet på deres ud- 
seende, på hvor sexede de 
er, og udfra hvordan de går 
klædt. 'Everyday sexism 
project" modtager omkring 
1000 historier om ugen fra 
kvinder, der har oplevet 
sexisme på deres arbejds- 
plads, på gaden, i hjemmet 
og mange andre steder. Et 
par eksempler: 


"Der er ingen stop på 
voldtægtstoget, sagde en 
kollega. Da jeg blev vred 
over det, sagde han bare, at 
han havde fundet mit svage 
punkt.” 


"Mand på marked: "En 
rødhåret! Jeg elsker rødhå- 
rede.” 

Mig: (Kigger frastødt på 
ham.) 

Ham: "Er du lesbisk?” 


"Mand i toget glor på 
mine bryster og begynder 
så at snakke til mig om moti- 
vet på min top (Copenhell). 
Lige som jeg er begyndt at 
føle mig tryg ved samtalen 


Kvindekamp 


(om hvilke bands, der spil- 
ler på Copenhell), siger han: 
"Jeg synes bare dine patter 
ser godt ud i den top.” Jeg 
ignorerede det og gik væk 
fra ham, hvorpå han råbte: 
"Tag dog imod komplimen- 
ten, kælling.” 


Sexistiske kommentarer 
erikke kun ubehagelige. Det 
kvindesyn der ligger bag, 
som gør kvinder til objekter, 
der er til for mænd eller til- 
hører mænd, kan også være 
decideret farligt. 


En ny undersøgelse viser, 
at en tredjedel af verdens 
kvinder på et tidspunkt i 
deres liv bliver udsat for fy- 
sisk vold og/eller voldtægt. 
I afrikanske lande især er 
procenten tæt på halvdelen 
af alle kvinder, herhjemme 
2 SO 


Tal, som hvis de angav 
sygdomstilfælde, ville blive 
betragtet som en epidemi — 
og som understreger, hvor- 
for voldtægt og vold mod 
kvinder ikke er noget atjoke 


DEMONSTRATION 


ved Folketingets åbning 1. oktober 


med. Samtidig er opkla- 
ringsprocenten af voldtægt 
under 1%, og såkaldt victim 
blaming spiller en stor rolle i 
den lave opklaringsprocent. 
Hvad havde hun på? Gik 
hun alene? Var hun fuld? er 
alle spørgsmål, som flytter 
ansvaret for voldtægt fra 
forbryderen over på offeret. 
Spørgsmål, som aldrig bliver 
stillet til eksempelvis røveri- 
ofre — fordi de er irrelevante. 


Fra splittelse til enhed 
Et samfund fri for sexisme 
og kvindeundertrykkelse 
vil ikke kun være en fordel 
for kvinder, og kampen for 
at nå dertil er ikke en kamp 
for kvinder alene. Sexisme 
er ligesom eksempelvis ra- 
cisme og homofobi en måde 
at splitte almindelige men- 
nesker på. 


De eneste der har fordel 
af denne splittelse er vores 
bosser og den overklasse, 
som tjener penge på at hol- 
de os i skak, så vi ikke op- 
dager vores samlede styrke 
- mænd og kvinder, hetero- 
og homoseksuelle, sorte, 
hvide, muslimer, jøder og 
kristne — til at slås igen mod 
et system, der undertrykker 
os alle. 


Sexisme kan ikke redu- 
ceres til at være et problem 
med visse mænd, mænd 
er derimod en del af løs- 
ningen. Midt i protesterne 
omkring årsdagen for valget 
af præsident Morsi, viser 
Egypten os igen hvordan 
mænd og kvinder står skul- 
der ved skulder i kampen for 
et fundamentalt anderledes, 
demokratisk og solidarisk 
samfund. Først når den 
kamp er vundet, vil vi se en 
verden uden kvindeunder- 
trykkelse og sexisme. 








Det er nu besluttet, at der blive en demonstration for alle, der har en høne at pluk- 
ke med regeringens asociale politik ved Folketingets åbning under parolen: Ja til 
velfærd - Nej til forringelser. Du kan allerede nu gøre en forskel. Spørg din lokale fag- 
forening, om de skal med. Byg en gruppe på dit jobcenter eller på din skole, som vil 
være med til at mobilisere. Der er planlægnings- og aktivistmøde d. 21. august, hvor 
du kan møde andre aktivister, og hvor vi sammen gør demonstrationen stor. Vi vil op- 
datere socialister.dk så snart vi ved mere. 

